Το BCA σε νέο κτήριο που αλλάζει τα δεδομένα των σπουδών - Orbi News\nΑΡΧΙΚΗ ΕΠΙΚΑΙΡΟΤΗΤΑ Το BCA σε νέο κτήριο που αλλάζει τα δεδομένα των σπουδών\nΑποκτάει ένα state-of-the-art Campus, στο οποίο θα μεταφερθούν όλες οι σχολές και όλες οι δραστηριότητές.\nΤο κολλέγιό μας, από τη νέα ακαδημαϊκή χρονιά, περνάει σε μια καινούργια εποχή. Όχι, δεν αλλάζει τίποτε στην ουσία, στη φιλοσοφία, στη στόχευση, στο περιεχόμενο και στον χαρακτήρα των σπουδών σας. Το BCA θα συνεχίσει την προνομιακή του σχέση με την αγορά εργασίας και την τεχνολογία, προσηλωμένο στην ποιοτική εκπαίδευση σε ολιγομελή τμήματα με προσωπική φροντίδα των καθηγητών μας για κάθε φοιτητή. Αλλάζουν όμως οι χώροι στους οποίους θα γίνονται αυτά και αναβαθμίζεται κατακόρυφα η καθημερινή σας εμπειρία και συνολικά η φοιτητική σας ζωή. Το BCA αποκτάει ένα state-of-the-art Campus, στο οποίο θα μεταφερθούν όλες οι σχολές και όλες οι δραστηριότητές μας. Πρόκειται για ένα αρχιτεκτονικό κόσμημα, δημιουργία του Αλέξανδρου Τομπάζη, 4.100 τετραγωνικών μέτρων, στους Αμπελοκήπους, στο οποίο ήδη γίνονται οι εργασίες διαμόρφωσης των εσωτερικών χώρων ώστε να είναι έτοιμο τον Σεπτέμβριο να σας υποδεχθεί. Δείτε τα πλεονεκτήματά του:\n-Εύκολη πρόσβαση. Το κτήριο, επί της Λεωφόρου Αλεξάνδρας, μεταξύ Κηφισίας και Πανόρμου, είναι εκτός δακτυλίου και διαθέτει θέσεις στάθμευσης. Για όσους προτιμούν τα δημόσια μέσα μεταφοράς, βρίσκεται δίπλα στον σταθμό του μετρό των Αμπελοκήπων και στο σημείο από το οποίο περνούν δεκάδες γραμμές λεωφορείων και τρόλεϊ, που συνδέουν τα βόρεια προάστια με την παραλία και την ανατολική με τη δυτική Αττική.\n-Ενιαία κοινότητα. Οι φοιτητές όλων των σχολών βρίσκονται μαζί, συνεργάζονται, ανταλλάσσουν εμπειρίες, συμμετέχουν σε κοινές δραστηριότητες. H ακαδημαϊκή οικογένεια του BCA, καθηγητών, φοιτητών και διοικητικών υπαλλήλων, αποκτάει κοινή εστία.\n-Εκπαιδευτικές καινοτομίες. Στους μεγάλους χώρους του νέου κτηρίου δημιουργούμε πρωτοποριακά «εργαλεία» σπουδών. Για παράδειγμα, οι φοιτητές του ναυτιλιακού τμήματος θα έχουν σύντομα στη διάθεσή τους προσομοιωτές γέφυρας πλοίου και μηχανής, ενώ οι φοιτητές του ξενοδοχειακού τμήματος θα ζουν σε ένα πρότυπο πραγματικό ξενοδοχείο κάνοντας την πρακτική τους στο εστιατόριό του, στη reception και στα δωμάτιά του.\n-Τεχνολογίες αιχμής. Σε εξειδικευμένα tech corners, οι φοιτητές θα μπορούν να πειραματίζονται με τεχνολογίες αιχμής όπως 3d printers, VR sets και laser cutters, ενώ μέσω beacons εγκατεστημένων σε όλους τους χώρους του κτηρίου, θα μπορούν να ενημερώνονται, σε πραγματικό χρόνο, για τα νέα του κολλεγίου τους στο κινητό τους.\n-Μεγάλοι πολυχώροι κοινής χρήσης. Μοντέρνες βιβλιοθήκες με ηλεκτρονική πρόσβαση σε άπειρες βάσεις ακαδημαϊκών δεδομένων διασυνδέουν τους σπουδαστές με το σύνολο κυριολεκτικά της επιστημονικής γνώσης στον τομέα τους. Μια τεράστια lounge area θα γίνει το κέντρο της κοινωνικής ζωής του κολλεγίου, ενώ ένας πρωτοποριακός πολυχώρος – αμφιθέατρο, το κέντρο της πολιτιστικής ζωής και της ψυχαγωγίας.\nΈνα ίδρυμα που φιλοδοξεί να συγκαταλέγεται ανάμεσα στα κορυφαία της ευρωπαϊκής ακαδημαϊκής εκπαίδευσης οφείλει να εκσυγχρονίζεται και να αναβαθμίζεται συνεχώς. Αυτό κάνουμε στο BCA. Εκτιμούμε την εμπιστοσύνη σας, εκτιμούμε τους πόρους που επενδύετε εσείς ή η οικογένειά σας στην εκπαίδευσή σας και επιδιώκουμε πάντα να προσφέρουμε στους νέους αυτής της χώρας τη δυνατότητα να κάνουν κορυφαίες σπουδές εδώ, με την καλύτερη σχέση ποιότητας και κόστους, και να βρουν δουλειά εδώ, στην πατρίδα τους\nΠροηγούμενο άρθροΜεσημεριανό Δελτίο 19/07/2018 – ALPHA NEWS #Δελτίο #TVNews\nΕπόμενο άρθροΤα σούπερ μάρκετ «Κρητικός» ανοίγουν 11 νέα καταστήματα στην Αττική


Μέθανα ~ Τουριστικός οδηγός\nΤουριστικός οδηγός : Αργοσαρωνικός\nΗ χερσόνησος των Μεθάνων βρίσκεται στον Σαρωνικό κόλπο και είναι ενωμένη με την Πελοπόννησο με μία στενή λωρίδα γης στην περιοχή της Τακτικούπολης.\nΗ πόλη των Μεθάνων βρίσκεται στο νοτιοανατολικό τμήμα της χερσονήσου και είναι γνωστή για τις θερμές πηγές που υπάρχουν εκεί. Στα Μέθανα υπάρχουν ξενοδοχεία και ενοικιαζόμενα δωμάτια για την διαμονή σας και ένα από τα αξιοθέατα που μπορείτε να επισκεφτείτε εκεί είναι η εκκλησία των Αγίων Αναργύρων.\nΣτο βόρειο τμήμα της χερσονήσου βρίσκεται η Κουνουπίτσα (ένα από τα μεγαλύτερα χωριά της χερσονήσου) καθώς και οι δύο παραθαλάσσιοι οικισμοί Άγιος Νικόλαος και Άγιος Γεώργιος. Επίσης, στο μέσο περίπου της δυτικής πλευράς του νησιού θα βρείτε το Βαθύ, ένα μικρό ψαροχώρι.\nΜια γρήγορη βόλτα στα Μέθανα\nΓυρνώντας από τον Πόρο προς Αθήνα, αν και είχε σκοτεινιάσει, αποφασίσαμε να πάμε μια σύντομη βόλτα στα Μέθανα, για να δούμε λίγο το μέρος, έστω και βράδυ.\nΠεράσαμε λοιπόν την Τακτικούπολη, μπήκαμε στην χερσόνησο των Μεθάνων και μετά από λίγη ώρα φτάσαμε στην πόλη.\nΦτάνοντας είδαμε από ψηλά την εκκλησία των Αγίων Αναργύρων στο ομώνυμο νησάκι, το οποίο συνδέεται με το την πόλη με μια στενή λωρίδα γης.\nΠεράσαμε μπροστά από τα ιαματικά λουτρά και κάναμε παραλιακά μια βόλτα με το αυτοκίνητο, είχε αρκετο κόσμο εκείνη την ώρα στις ταβέρνες και τις καφετέριες.\nΦτάσαμε μέχρι τα τελευταία σπίτια και μετά γυρίσαμε προς τα πίσω. Επειδή ήταν αργά, σκεφτόμασταν να ψάξουμε για κάποιο δωμάτιο στα ξενοδοχεία της περιοχής, για να δούμε περισσότερα πράγματα το επόμενο πρωί...\nΤελικά αποφασίσαμε να γυρίσουμε προς Αθήνα γιατί είχαμε ήδη κάνει κάποια σχέδια για την επόμενη μέρα. Όμως κάποια στιγμή θα επιστρέψουμε να δούμε καλύτερα τα Μέθανα με το φως της ημέρας.


WRC 2019- 05. Rally Argentina- leg 2- Αλάνθαστος ο Neuville κρατάει την πρωτιά! - GRally\nΑντέχοντας στην πίεση που του άσκησε μέχρι την 13η ειδική διαδρομή ο Ott Tanak (Toyota Yaris WRC), ο Thierry Neuville (Hyundai i20 WRC) διατήρησε το προβάδισμα του στο Ράλλυ Αργεντινής και βρίσκεται αγκαλιά με ακόμα μια νίκη, μετά την εγκατάλειψη από πρόβλημα στα ηλεκτρικά του Yaris του μεγαλύτερου του αντιπάλου!\nΟ Βέλγος ξεκίνησε δυνατά την ημέρα κερδίζοντας την πρώτη ειδική, ενώ κατάφερε να παραμείνει στην κορυφή παρά το γεγονός ότι ο Ott Tanak επικράτησε στις δύο επόμενες. Κάπου εκεί εμφανίστηκαν τα συνηθισμένα πλέον προβλήματα αξιοπιστίας στο Yaris του Εσθονού που τον ανάγκασαν να παρκάρει το αγωνιστικό του στην άκρη του δρόμου πριν ολοκληρώσει την 14η ειδική διαδρομή.\nΟ τρίτος διεκδικητής του πρωταθλήματος Sebastien Ogier είδε την υδραυλική υποβοήθηση στη Citroen C3 WRC του να τον προδίδει και να τον ρίχνει αρκετά πίσω, κάνοντας το έργο του Neuville για τη νίκη ακόμα πιο εύκολο. O πρωταθλητής πίεσε αρκετά στη συνέχεια και κατάφερε να κερδίσει θέσεις, καταφέρνοντας μετά και την ποινή που δέχτηκε ο Kris Meeke για μη τήρηση της ακριβούς διαδρομής του road book, να σκαρφαλώσει στην τρίτη θέση.\nΠλέον ο πρωτοπόρος Βέλγος βρίσκεται 46 δευτερόλεπτα μπροστά από τον ομόσταβλο του Andreas Mikkelsen που πραγματοποιεί την καλύτερη φετινή του εμφάνιση και κρατάει σφιχτά τη δεύτερη θέση. Οι Kris Meeke (Toyota Yaris WRC), Sebastien Ogier (Citroen C3 WRC) και Dani Sordo (Hyundaii20 WRC) θα μονομαχήσουν για μια θέση στο βάθρο, ελπίζοντας και σε στραβοπάτημα του Νορβηγού. Βελτιωμένες ήταν οι επιδόσεις και του Jari–Matti Latvala (Toyota Yaris WRC) στο δεύτερο σκέλος που κλείνει την πρώτη εξάδα, μπροστά από τον Teemu Suninen (Ford Fiesta WRC) που βρίσκεται στην τελευταία θέση των WRCars που συνεχίζουν τον αγώνα χωρίς rally2.\nΣτα 53 αγωνιστικά χιλιόμετρα του τελευταίου σκέλους πολύ δύσκολα θα αλλάξουν τα πράγματα στην κορυφή, όμως οι υπόλοιπες θέσεις του βάθρου είναι ανοικτές σε κάθε αποτέλεσμα.\nPrevious PostWRC 2019- 05. Rally Argentina- leg 1- Μπροστά ο Neuville στη λάσπη!\nNext PostWRC 2019- 05. Rally Argentina- leg 3- Neuville στην Αργεντινή και η ψαλίδα ανοίγει!


Μαρίας Χειροποίητα handmade Artwork and creations\nΔεχόμαστε παραγγελίες και τις στέλνουμε με αντικαταβολή.\nΔείτε τις δημοσιεύσεις της σελίδας, πάρτε ιδέες και επισκεφθείτε την Gallery Φωτογραφιών.\nΑν σας ενδιαφέρει κάποια δημιουργία ή αν θέλετε να κάνουμε ένα σχέδιο στο ίδιο χρώμα, ακόμη κι αν έχετε κάποιο δικό σας σχέδιο να μας προτείνετε, είμαστε εδώ για όλους και όλες εσας!\nκαι στείλτε μήνυμα στο inbox\nμε την Υπεύθυνη Επικοινωνίας και Δημοσίων Σχέσεων\nστο προφίλ της στο Facebook\nΑναρτήθηκε από Maria's Artwork Xeiropoihta στις 10:30 π.μ. Δεν υπάρχουν σχόλια:\nΔιαγωνισμός μέσω Facebook\nΣε συνεργασία με το περιοδικό Sugar Mama διοργανώνουμε ένα διαγωνισμό με δώρο ένα χειροποίητο σετ κολιέ και βραχιόλι από το κατάστημά μας.\nΕυχαριστώ το διαδικτυακό περιοδικό Sugar Mama για την συνεργασία, την δημοσίευση του διαγωνισμόυ μπορείτε να την δείτε στον σύνδεσμο Διαγωνισμός με χειροποίητα κοσμήματα!!\nΜία θα είναι η τυχερή που θα το κερδίσει, για την έγκυρη συμμετοχή σας ακολουθήστε τα παρακάτω βήματα:\n1) Like στo Facebook https://www.facebook.com/sugarmama.gr καιστοΜαρίαςΧειροποίητα handmade Artwork and creations https://www.facebook.com/pages/%CE%9C%CE%B1%CF%81%CE%AF%CE%B1%CF%82-%CE%A7%CE%B5%CE%B9%CF%81%CE%BF%CF%80%CE%BF%CE%AF%CE%B7%CF%84%CE%B1-handmade-Artwork-and-creations/1520316504924475?fref=ts\n2) Κοινοποιήστε (Share) τη φωτογραφία και προσκαλέστε τους φίλους σας.\n3) Μπείτε και γνωρίστε την ομάδα μαςστο Facebook SugarMama's Boudoir\nΟ διαγωνισμός λήγει την 10/02/15 και ώρα 12:00 το μεσημέρι.\nΗ κλήρωση θα γίνει την 10/02/15 στις 18:00 το απόγευμα.\n1. Ο διαγωνισμός διοργανώνεται από την ιστοσελίδαhttp://sugarmama.gr . Ο διαγωνισμός θα διαρκέσει έως και την 10/02/15 στις 12.00 το μεσημέρι.\n3. Προκειμένου να ισχύει η συμμετοχή, οι συμμετέχοντες θα πρέπει να επισκεφθούν τη σελίδα https://www.facebook.com/sugarmama.gr και στο Μαρίας Χειροποίητα handmade Artwork and creations Facebook, να κάνουν Like και share τη φωτογραφία του διαγωνισμού σχετιζόμενη με το θέμα.\n6. Ο διαγωνισμός έχει ως δώρο 1ένα κολιέ και 1 βραχιόλι\n7. Οι δηλώσεις συμμετοχής για τον παρόντα διαγωνισμό θα είναι έγκυρες εφόσον υποβληθούν, με την διαδικασία που ορίζεται πιο πάνω έως και 10/02/15 στις 12.00 το μεσημέρι.\n11. Το όνομα της νικήτριας/νικητή θα αναρτηθεί στη σελίδαhttps://www.facebook.com/sugarmama.gr στο Facebook Και στο στην ιστοσελίδα http://sugarmama.gr Με αυτή την ανάρτηση θα ενημερωθεί ο νικητής και θα του ζητηθούν μετέπειτα τα απαραίτητα στοιχεία για να γίνει η αποστολή του δώρου.\n12. Το έπαθλο (δώρο) είναι συγκεκριμένο, προσωπικό και δεν ανταλλάσσεται ούτε μπορεί να ζητηθεί η αντικατάστασή του με άλλα προϊόντα/υπηρεσίες ή η εξαργύρωσή του σε χρήμα σε οποιαδήποτε τιμή. Αν ο νικητής δεν αποδεχθεί το δώρο την ορισμένη ημερομηνία, αυτό θα δοθεί στον αναπληρωματικό νικητή, που θα έχει αναδειχθεί.\n13. Διευκρινίζεται ότι ο νικητής συγκατατίθεται στην ανακοίνωση του ονόματος του στην σελίδα https://www.facebook.com/sugarmama.gr και sugarmama.gr.\n15. Οποιαδήποτε τροποποίηση των παρόντων όρων του διαγωνισμού θα αναρτάται στην επίσημη σελίδα https://www.facebook.com/sugarmama.gr στο Facebook\nFollow us: on Twitter | on Facebook\nΤο διαδικτυακό περιοδικό Sugar Mama\n1. Κάντε Like\n2. Κάντε Share\n3. Πάρτε μέρος!\ne-contest.gr , www.saveandwin.gr , www.mydiagonismoi.grκαι\nΑναρτήθηκε από Maria's Artwork Xeiropoihta στις 12:36 π.μ. Δεν υπάρχουν σχόλια:\nΣυνδιασμός retro και fairytales\nΑξεσουάρ βγαλμένα από παραμύθια, με ρετρο χαρακτηριστικά και ρομαντική διάθεση.\nΦορέστε τα και θα βγάλετε τον πιο αριστοκρατικό και ρομαντικό εαυτό σας, σαν μία πριγκίπισσα που βγήκε από παραμύθι!\nΑναρτήθηκε από Maria's Artwork Xeiropoihta στις 4:07 π.μ. Δεν υπάρχουν σχόλια:\nΕτικέτες handmade jewelleries (χειροποίητα κοσμήματα)\nΠλεκτά για μικρούς πρίγκιπες\nΤο μπλε στα παιδικά είναι κυρίως αγορίστικο χρώμα και δεν θα μπορούσαν να λείπουν από το κατάστημα, δημιουργίες απόκλειστικά για μικρούς κυρίους\nΑναρτήθηκε από Maria's Artwork Xeiropoihta στις 1:28 π.μ. Δεν υπάρχουν σχόλια:\nΕτικέτες παιδικές δημιουργίες\nΠαιδικά και βρεφικά ρουχαλάκια για μικρούς κύριους και μικρές κυρίες\nΗ μόδα υπάρχει και στα βρεφικά και παιδικά ρουχαλάκια! Μικρές δημιουργίες, μαλακές και χουχουλιάρικες που δεν έχουν τίποτα να ζηλέψουν στην ποιότητα και στην άνεση των ρούχων της μαμάς! Μοναδικές δημιουργίες για τα παιδάκια που δεν θα θέλουν να τις αποχωριστούν!\nΑναρτήθηκε από Maria's Artwork Xeiropoihta στις 1:20 π.μ. Δεν υπάρχουν σχόλια:\nΕτικέτες παιδικές χειροποίητες δημιουργίες\nΣε ρομαντικούς και μυστήριους τόνους!\nΣυνδιάστε το μυστήριο μωβ με το girly και ρομαντικό ροζ φορώντας διάφορα αξεσουάρ. Το αποτέλεσμα θα σας εκπλήξει!\nΑναρτήθηκε από Maria's Artwork Xeiropoihta στις 2:51 μ.μ. Δεν υπάρχουν σχόλια:\nΕτικέτες πλεκτα κασκόλ, handmade jewelleries (χειροποίητα κοσμήματα)\nΜωβ το χρώμα των βασιλιάδων\nΜωβ, ένα χρώμα που βγαίνει από την ένωση του κόκκινου και του μπλε! Ένα χρώμα μυστήριο που συμβολίζει την εξουσία και την πνευματικότητα, δεν είναι τυχαίο που το φορούσαν οι βασιλιάδες.\nΦορέστε το για μία αρχοντική εμφάνιση!!!\nΑναρτήθηκε από Maria's Artwork Xeiropoihta στις 2:31 μ.μ. Δεν υπάρχουν σχόλια:\nΕτικέτες πλεκτές ζακέτες, πλεκτές κορδέλες\nΚρυώνεις; Ρίξε κάτι επάνω σου!\nΕχει κρύο; Ιδανικός καιρός για σκούφο και κασκόλ....... και έχουμε να σου προτείνουμε τα καλύτερα!\nΑναρτήθηκε από Maria's Artwork Xeiropoihta στις 5:31 π.μ. Δεν υπάρχουν σχόλια:\nΕτικέτες εσάρπες και σκουφάκια\nΤο κοκκινο ειναι το χρωμα του παθους. Φορεστε το αφοβα σε οποια αποχρωση σας ταιριαζει και εντυπωσιαστε προσθετοντας κοκκινες λεπτομερειες στο καθημερινό σας outlook\nΑναρτήθηκε από Maria's Artwork Xeiropoihta στις 5:00 π.μ. Δεν υπάρχουν σχόλια:\nΕτικέτες εσάρπες και σκουφάκια, πλεκτές κάπες και γιλέκα, πλεκτές κορδέλες, handmade πουλόβερ\nΘέλετε να ξεχωρίσετε; Κάντε την ανατροπή φορώντας κάπες με κουκούλα. Αποτελούν μία ιδαίτερη και πολύ εύκολη επιλογή γιατί μπορείτε να την προσαρμόσετε πάνω σας ανάλλογα με τα κέφια του καιρού.\nΑναρτήθηκε από Maria's Artwork Xeiropoihta στις 4:20 π.μ. Δεν υπάρχουν σχόλια:\nΕτικέτες εσάρπες και σκουφάκια, πλεκτές κάπες και γιλέκα\nMaria's Artwork Xeiropoihta\nΕίμαι η Μαρία, μια εργαζόμενη μαμά που αγαπάει πολύ την δημιουργία. Ασχολούμε επαγγελματικά με το πλέξιμο και είμαι ιδιοκτήτρια ενός καταστήματος στην Μυτιλήνη. Στην ιστοσελίδα αυτή μπορείτε να δείτε μερικές από τις δημιουργίες μου που διατίθενται και στο μαγαζί. Όλες είναι χειροποίητες με πολύ μεράκι και πολύ προσοχή. Στηριζόμαστε στον σχεδιασμό και τη δημιουργία χειροποίητων πλεκτών που συνδυάζουν την απλή και παραδοσιακή τέχνη του πλεξίματος με μοντέρνα και πρωτότυπα σχέδια.Στο κατάστημά μας θα βρείτε μοντέρνα, προσεγμένα και χαριτωμένα χειροποίητα αξεσουάρ για μικρούς και μεγάλους. Πλεκτά σαν το χάδι της μαμάς, τόσο μοναδικά όσο ο καθένας μας αφού δεν προσαρμόζονται μόνο στα μέτρα μας αλλά και στο προσωπικό μας γούστο. Σε εμάς η λεπτομέρεια κάνει την διαφορά, το κάθε κομμάτι σχεδιάζεται ξεχωριστά με σκοπό να είναι μοναδικό. Επισκεφθείτε μας για να ανακαλύψετε νέες και διαφορετικές προτάσεις που θα σας βοηθήσουν να εκφράσετε με ένα ξεχωριστό και μοναδικό τρόπο το δικό της στυλ σε προσιτές τιμές!\nΓια παραγγελίες επικοινωνήστε μαζί μας στέλνοντας email στην διεύθυνση\nΥπεύθυνη Επικοινωνίας και Δημοσίων Σχέσεων Μάρη\nΚλικ στην εικόνα και στείλτε μήνυμα στο inbox\nΤο κατάστημα Μαρίας Χειροποίητα\nΚάρτα μαγαζιού (1)\nΦωτογράφιση- συνεργασία (3)\nεσάρπες και σκουφάκια (9)\nπλεκτα κασκόλ (2)\nπλεκτα κολιε (4)\nπλεκτές ζακέτες (3)\nπλεκτές κάπες και γιλέκα (3)\nπλεκτές κορδέλες (3)\nτσαντάκια handmade (1)\nhandmade πουλόβερ (4)\nHandmade Ceramics (1)\nHandmade Creations (2)\nHandmade creations from recyclable materials (2)\nhandmade jewelleries (χειροποίητα κοσμήματα) (4)\nΖακέτες και γιλέκα (2)\nΙδιαίτερες δημιουργίες (2)\nΚορδελες για το κεφάλι (2)\nΓια παραγγελίες επικοινωνίστει μαζί μας


"Όσα μέσα μου φωνάζουν" της Ελίνας Αµπατζόγλου - Μόλις κυκλοφόρησε από τις εκδόσεις iWrite ~ Το μεγαλείο των Τεχνών...\n"Όσα μέσα μου φωνάζουν" της Ελίνας Αµπατζόγλου - Μόλις κυκλοφόρησε από τις εκδόσεις iWrite\n"Όσα μέσα μου φωνάζουν" της Ελίνας Αµπατζόγλου\nΘα µπορούσες ποτέ να αγαπήσεις έναν άγνωστο, κάποιον που δεν έχεις γνωρίσει, απλά και µόνο κοιτώντας τον; Το ίδιο ακριβώς ισχύει και µε τον εαυτό µας… χρειάζεται να τον γνωρίσουµε. Να του δώσουµε χώρο και χρόνο για να αποκαλυφθεί και φωνή για να ακουστεί. Με αφετηρία τη µέχρι τώρα ιστορία µας, να τον παρατηρήσουµε, να τον αφουγκραστούµε, να τον αγκαλιάσουµε, να τον κατανοήσουµε, να αναγνωρίσουµε τις ανάγκες του, να τον παρηγορήσουµε. Να του δώσουµε την ευκαιρία να αναλάβει την ευθύνη του. Να τον οδηγήσουµε να κατακτήσει αυτά που πάντα ήταν δικά του… την εξέλιξη, δηλαδή, σε έναν εαυτό που µπορεί από την απλή επιβίωση να προχωρά στη βίωση της Ζωής του µέσα από τη γνώση της ίδιας του της ύπαρξης. Μιας ζωής που αξίζει τον κόπο να τη ζήσεις… Κι όλα αυτά να καταλαγιάσουν µαλακά στην ψυχή µας µε ένα παραµύθι… Αυτή τη φορά όµως ας το διαβάσουµε εµείς στον εαυτό µας.


Μακιγιάζ Halloween: Aπλό, sexy, glam και κολακευτικό! | M+\nΜπορεί το Halloween να μην υπάρχει στο δικό μας εορτολόγιο όμως… μας αρέσει να το γιορτάζουμε όσο μας αρέσει να πίνουμε pumpkin spice lattes! Υπάρχουν Halloween parties που γίνονται στην πόλη λοιπόν αυτό το μήνα και δεν θέλουμε να είσαι απροετοίμαστη! Βρήκαμε λοιπόν το πιο glam μακιγιάζ για να είσαι scary sexy και να κλέψεις την παράσταση όπου και αν πας! Πριν δεις όμως το μακιγιάζ βήμα βήμα θέλουμε να σου πούμε πως ναι, περιλαμβάνει glitter kαι όχι, δεν μπορείς να χρησιμοποιήσεις το glitter που βρίσκεις στα βιβλιοπωλεία. Υπάρχει ασφαλές glitter σε καταστήματα που εμπορεύονται μακιγιάζ θεάτρου! Πάμε τώρα να δούμε πως θα το κάνεις…\nΔεν κάνεις τίποτα bold στα μάτια σου πριν να… ξεboldάρεις τους μαύρους κύκλους σου. Θα το κάνεις φυσικά με το Instant Age Rewind σου ή αλλιώς το IAR όπως μας αρέσει να το λέμε χαϊδευτικά.\nΈπειτα, με τη βοήθεια του Curvitude Eyeliner σου, θa τονίσεις το βλέφαρό σου περνώντας μία super black γραμμή κατά μήκος των άνω βλεφαρίδων. Όχι δεν χρειάζεται να είναι ολόισια… μην ανησυχείς. Μόνο τράβα τη μακριά από την εξωτερική γωνία του ματιού για να την έχεις σαν οδηγό!\nΤώρα, με το κατάμαυρο Color Show μολύβι σου, ζωγράφισε ένα απαλό οβάλ σχήμα που να καλύπτει όλο σου το κινητό βλέφαρο και ένωσέ το με τη γραμμή που τράβηξες νωρίτερα. Δεν χρειάζεται να είναι τέλειο. Τώρα γέμισέ το χρώμα! Ναι, γέμισε όλο το οβάλ σχήμα με μαύρο, έντονο χρώμα. Σε αυτό το σημείο προσθέτεις το glitter αν θες!\nΕννοείται θα βάλεις μάσκαρα, πολλή μάσκαρα και συγκεκριμένα τη Big Shot mascara. Σε πάρτι πας…\nΔιόρθωσε τυχόν λάθη και… αδέσποτες πινελιές με το Master Fix σου. Τι θα κάναμε χωρίς αυτό δεν ξέρουμε!\nΑπομάκρυνε ό, τι glitter μπορεί να έχει πέσει στα μάγουλά σου με λίγη Master Fix πούδρα και παράλληλα σταθεροποίησε τη βάση σου! Με μία πινελιά, δύο δουλειές!\nΟλοκλήρωσε το look με λίγο Baby Lips για λάμψη και ενυδάτωση στα χείλη και είσαι έτοιμη!


Φλορεντίνο Πέρεθ: «Προσπαθούμε αρκετά χρόνια για Λεβαντόφσκι, αλλά δεν τον πουλάνε» - Ποδόσφαιρο - Ισπανία | sport-fm.gr: ΣΠΟΡ FM 94.6\nΠέμπτη, 13 Αυγούστου 2020, 17:52\nΚάιλ Κόρβερ: Ο νέος… βασιλιάς των σερί παρουσιών σε playoffs!\nΦλορεντίνο Πέρεθ: «Προσπαθούμε αρκετά χρόνια για Λεβαντόφσκι, αλλά δεν τον πουλάνε»\nΟ πρόεδρος της Ρεάλ Μαδρίτης αποκάλυψε ότι εδώ και αρκετό καιρό προσπαθεί να πάρει στην ομάδα του τον Λεβαντόφσκι, αλλά η Μπάγερν δεν τον αφήνει να φύγει.\nΤελευταία ενημέρωση 12/09/2019, 10:33\nΣτην αποκάλυψη πως η Ρεάλ Μαδρίτης προσπαθεί αρκετά χρόνια να αποκτήσει τον Ρόμπερτ Λεβαντόφσκι, προέβη ο πρόεδρος των Ισπανών Φλορεντίνο Πέρεθ.\nΩστόσο, οι Μαδριλένοι «βρίσκουν σε τοίχο», αφού η Μπάγερν Μονάχου δεν θέλει σε καμία περίπτωση να τον πουλήσει: «Έχουμε ξοδέψει αρκετά χρόνια να δουλεύουμε για τον Λεβαντόφσκι και δεν έχει καρποφορήσει, επειδή δεν έχει ρήτρα και δεν τον πουλάνε».\n«Δεν υπάρχει τρόπος και ίδια περίπτωση είναι και ο Πογκμπά», ανέφερε ο ισχυρός άνδρας των «μερένγκες», γνωστοποιώντας πως η Ρεάλ έκανε ό,τι ήταν δυνατόν για να αποκτήσει τον Γάλλο μέσο, αλλά η Μάντσεστερ Γιουνάιτεντ δεν τον έδινε με τίποτα.\nΌπως ανέφερε ο Πέρεθ, η Ρεάλ είναι διατεθειμένη να ξοδέψει χρήματα (άλλωστε δαπάνησε το φετινό καλοκαίρι τα περισσότερα από όλους με πάνω από 300 εκ. ευρώ), αλλά το πρόβλημα είναι ότι «Υπάρχουν παίκτες που δεν τους πουλάνε».\nΤέλος ο 72χρονος άνδρας αναφέρθηκε στο τι έφταιξε για την περσινή αποτυχημένη σεζόν: «Έχουμε εννιά υποψήφιους για τη Χρυσή Μπάλα και ένα ρόστερ με παίκτες χρηματιστηριακής αξίας 1,2 δισ. ευρώ. Το πρόβλημα της περσινής χρονιάς δεν ήταν μεμονωμένα κάποιος παίκτης, αλλά η νοοτροπία του καθενός», παραδέχθηκε ο Πέρεθ, για να υπερασπιστεί όμως στο τέλος την ομάδα του: «Πρέπει να κάνεις αυτοκριτική, αλλά πρέπει να εκτιμάς και αυτά που έχεις καταφέρει. Έχουμε κερδίσει τέσσερα Τσάμπιονς Λιγκ».\nΠρόταση στον Βενγκέρ έκανε η Μπαρτσελόνα - Απάντησε αρνητικά ο Αλσατός\nΟ Τοντιμπό το κρούσμα κορωνοϊού στην Μπαρτσελόνα


Tα BeautyLine συνεργάζονται με τις Canvag Bags και στηρίζουν τη Europa Donna Kύπρου.\nΜε τα χρώματα της ελπίδας ντύνεται κάθε χρόνο ο Οκτώβριος που είναι ο Παγκόσμιος Μήνας Ευαισθητοποίησης για τον καρκίνο του μαστού.\nΤα BeautyLine όπως κάθε χρόνο έτσι και φέτος στηρίζουν την προσπάθεια αυτή. Φέτος σε συνεργασία με τη Europa Donna και την Αριάνα Ντεμιάν, η οποία σχεδιάζει τις eco-friendly bags “Canvag”, δημιούργησαν 400 canvas bags σε 3 διαφορετικά χρώματα με το μήνυμα Brave. Mia λέξη που αντιπροσωπεύει τη δύναμη και το κουράγιο που χρειάζεται όταν κάποιος περνά δύσκολες στιγμές αλλά και τη υποστήριξη από τους κοντινούς του ανθρώπους.\nΟι τσάντες θα διατίθενται προς πώληση από 1 Οκτωβρίου, σε όλα τα καταστήματα Beauty Line και στο Beauty Line online. Η τιμή της τσάντας θα είναι €30 και όλα τα καθαρά έσοδα θα δοθούν στη Europa Donna.\nΕσύ, έχεις βρει τον σκοπό της ζωής σου; Συμβουλές από τον ψυχολόγο


Η Πλάκα είναι φανερά γεμάτη από ναούς μικρούς και μεγάλους, με μεγάλη ή μικρότερη ιστορία, που προδίδουν πάντα την πνευματικότητα και τη θρησκευτικότητα των κατοίκων της περιοχής.\nΈκτος όμως από τους ναούς της λατρείας του Θεού, βρίσκουμε και πολλούς ναούς της λατρείας του Οίνου.\nΤης Πλάκας οι ανηφοριές είναι γεμάτες από ταβερνάκια.\nΕκεί οι Πλακιώτες απολάμβαναν το αγαπημένο του ποτό, το κρασάκι, και τραγουδούσαν, με τις κιθάρες τους και τα ακορντεόν τους, τους αγαπημένους τους σκοπούς.\nΌλοι υμνούσαν τον όμορφο τόπο καταγωγή τους, την Πλάκα, και βέβαια το λυτρωτικό κρασί, που ,σαν γνήσιοι απόγονοι του Διονύσου, τους συντρόφευε και στις χαρές και στις λύπες τους, στους έρωτες τους άλλα και στις απογοητεύσεις τους.\nΕίναι απίστευτος ο αριθμός των πλακιώτικων τραγουδιών που έχουν για βασικό τους θέμα το κρασί σε συνδυασμό με κάποια προσωπική κατάσταση.\nΜέσα από τα τραγούδια αυτά περιγράφεται αυθεντικά η καθημερινή ζωή, οι κοινωνικές τάξεις, η μορφολογία της περιοχής της παλιάς Αθήνας, και κυρίως της Πλάκας, από τα τέλη του 19ου αι. μέχρι τις αρχές του 20ου αι. Αυτόπτες μάρτυρες των γεγονότων της εποχής αυτής είναι οι απλοί άνθρωποι, κάτοικοι της περιοχής με κύριο χαρακτηριστικό τους την Αθηναιολατρεία.\nΟι ποιητές, οι μουσικοί, οι ερμηνευτές των τραγουδιών αυτών αγαπούν την Αθήνα με πάθος, την τραγουδούν και την περιγράφουν με ενθουσιασμό και έμπνευση. Καταθέτουν όλο τους τον έρωτα και το λυρισμό τους γι’ αυτήν, αποκαλύπτοντας και εξιστορώντας άγνωστες πτυχές της.\nΗ Αθηναιογραφία και η Αθηναιολατρεία, λοιπόν, εκδηλώνεται μέσα από τη στοργή και την ομορφιά της πένας τους. (Μωραϊτίνης, 1952)\nΟ Τίμος Μωραϊτίνης θεωρείται ο τραγουδιστής της Πλάκας, που έγραψε εκτός από στίχους και μουσική, χωρίς να ξέρει νότες! «Στης Πλάκας τις ανηφοριές …» είναι κάτι σαν ο ύμνος της Πλάκας που εκθειάζει τις ομορφιές της περιοχής και των κατοίκων της. Φαίνεται μάλιστα πόσο περήφανοι αισθάνονται οι Πλακιώτες για την καταγωγή τους στο στίχο που λέει πως «ο Θεός είναι Πλακιώτης».\nΕτικέτες Μουσική, Παλιά Ελλάδα\nΣτίχοι - Μουσική: Άλκης Κανίδης\nΚάθε μια ψυχή, κάθε μόνος ένα ράγισμα κρύβει βαθιά, σαν αμπάρι που μπάζει νερά και το γέμισε πάλι ο πόνος.\nΠως η άνοιξη να μας αντέξει δυο κλόουν εγώ κι εσύ που όμως φτάσαμε φάλτσοι, λειψοί και λυπάται να μας επιστρέψει.\nΦύσα αγέρι, φύσα αγέρι εκεί έξω ν’ ανοιχτούμε, να μας κυνηγάει το κύμα και η τύχη αν το θέλει ας σωθούμε.\nΧθες στο βράδυ στ’ όνειρο μου μέρη άγνωστα είδα πάλι, φύσα, δώσε ότι έχεις, φύσα αγέρι εκεί να με βγάλεις.\nΚάθε μια ψυχή όταν φτάσει κάνει μια ραγισμένη αρχή και σκορπάει την ίδια ευχή να αντέξει, ποτέ να μη σπάσει.\nΚάποιοι λένε κυλάει το δάκρυ απ’ τα μάτια και πέφτει στη γη μα όσοι έχουνε δει την πληγή απ’ το ράγισμα ξέρουν πως θα `ρθει.\nΚάποιο βράδυ που η αγάπη θα λείπει θα ρωτάς μα πως γίνεται αυτό μες στο σπίτι αυτό το κλειστό τόσο εύκολα μπαίνει η λύπη.\nΑναρτήθηκε από cemadron στις 9:43 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠάμε μιά βόλτα φίλε\nΕκεί στήν γειτονιά μου τήν παλιά...\nΣύνθεση καί στίχοι: Κώστας Ραυτογιάννης\nΚιθάρα: Νίκος Σαρηγιάννης\nΑναρτήθηκε από cemadron στις 7:11 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες Ασπρόμαυρες φωτογραφίες, Μουσική\nΒρισκόμαστε στα τέλη του 19ου αιώνα. Τα σπίτια δεν είχαν ούτε ηλεκτρικό, για τα σημερινά, βολικά μαγειρικά σκεύη (π.χ. χύτρες ταχύτητος) ούτε λόγος....Επομένως, οι προγιαγιάδες μας (προσθέστε κάνα δυο-τρία "προ-" καλύτερα) μαγείρευαν υπό πολύ διαφορετικές συνθήκες τα ίδια περίπου φαγητά, που απολαμβάνουμε μέχρι σήμερα, αυτό που αποκαλούμε ελληνική κουζίνα. Στην επαναστατική για την εποχή της "Εφημερίδα των Κυριών", η Καλλιρρόη Παρρέν δημοσίευε τακτικά και συνταγές, που μας δίνουν μια εικόνα για τον τρόπο, τον όχι και τόσο υγιεινό, που μαγείρευαν οι νοικοκυρές εκείνης της εποχής. Πάρτε μερικές ιδέες.\nΑναρτήθηκε από cemadron στις 12:38 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ Δρόσος Κουτσοκώστας γεννημένος στην Θεσσαλονίκη και με καταγωγή από το Κιλκίς έχει ταξιδέψει σε Ανατολή και Δύση με πλούσιες αποσκευές αυτές της Βυζαντινής και Ευρωπαϊκής μουσικής υπηρετώντας τη φωνητική τέχνη. Με βάση τα προσωπικά του ακούσματα, την επιστημονική του έρευνα αλλά και την επί χρόνων ερμηνευτική εμπειρία του, δίδαξε στο ΤΛΠΜ του ΤΕΙ Ηπείρου, στην σχολή «Εν Χορδαίς», στην οποία διετέλεσε και Διευθυντής Σπουδών επί πενταετία, και συνεχίζει έως σήμερα να μεταλαμπαδεύει τις γνώσεις του σε σπουδαστές και χορωδίες.\nΜέλος του μουσικών σχημάτων «Άτταρης» και «Παραδοσιακοί Δρόμοι» και μόνιμο μέλος του «Εν Χορδαίς» από το…. συνεργάζεται με σημαντικές προσωπικότητες της φωνητικής τέχνης από την Ελλάδα και την παγκόσμια μουσική σκηνή, ενώ παράλληλα ακολουθεί την πορεία μιας προσωπικής διαδρομής ως σολίστας ερμηνευτής.\nΑναρτήθηκε από cemadron στις 3:12 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από cemadron στις 12:25 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΖωή Κουρούκλη. Τα πρώτα δισκογραφικά βήματα Μίμης Πλέσσας - 1952\nΜόλις έχει γυρίσει από την Αμερική και η Ζωϊτσα είναι 15 ετών!!!Οι στίχοι και στα δυο τραγούδια είναι του Νίκου Φατσέα.Ο 78 ρης δίσκος στην Κολουμπια τη χρονιά του 1952 ,λογικά είναι η Κουρουκλη το πρωτο του Πλεσσόπουλο!!! αφού σε αυτήν πρώτη είδε τα στοιχεία της τζαζ που τόσο αγαπούσε στη φωνή της...\n"Πώς να ξεχάσω" το πρωτο και "Συγχώρεσέ με αγάπη μου" το δεύτερο... Ένα "ευχαριστώ" και πάλι στον παπα- Αρτεμιο εξαιτίας του οποιου χαιρόμαστε αυτά τα άγνωστα κομμάτια που δεν νομίζω ότι υπάρχει άλλος τρόπος να τα ακούσουμε πια...\n«ΖΩΗ ΚΟΥΡΟΥΚΛΗ (1937-2018) Έφυγε από τη ζωή, στα 81 της, η Ζωή Κουρούκλη, μία από τις κορυφαίες τραγουδίστριες της δεκαετίας του ’60, που σημάδεψε με την παρουσία της και το χώρο του ελληνικού ροκ, καθώς τραγούδησε αρχικώς με τους Stormies, τους Minis, το συγκρότημα του Βαγγέλη Παπαθανασίου, τους Ariones και προς το τέλος της επαγγελματικής δισκογραφικής καριέρας της (στις αρχές των seventies πια) με τους Music Machine. https://diskoryxeion.blogspot.gr/2018/05/1937-2018.html\nΑναρτήθηκε από cemadron στις 4:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΉταν Έλληνας ζωγράφος της «γαλλικής ακαδημαϊκής σχολής» του ύστερου 19ου αιώνα. Σήμερα θεωρείται ο πιο χαρακτηριστικός Έλληνας οριενταλιστής ζωγράφος.\nΓόνος πλούσιας οικογένειας μεγαλεμπόρων από την Κωνσταντινούπολη και με ρίζες χιώτικες, ο Ράλλης άρχισε τις εγκύκλιες σπουδές του στη Χάλκη και τις συνέχισε στο Λονδίνο, όπου για ένα διάστημα εργάστηκε ως υπάλληλος στις επιχειρήσεις Ράλλη-Μαυρογιάνννη. Το 1875 πήγε στο Παρίσι και άρχισε σπουδές ζωγραφικής στη Σχολή Καλὠν Τεχνών, στο εργαστήριο του Ζαν-Λεόν Ζερόμ (Jean-Léon Gérôme), ζωγράφου και γλύπτη ηθογραφικών και ιστορικών θεμάτων κι ακαδημαϊκών τύπων.\nΑναρτήθηκε από cemadron στις 2:56 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από cemadron στις 4:25 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από cemadron στις 4:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ Κυριάκος Καλαϊτζίδης, ουτίστας, συνθέτης και καλλιτεχνικός διευθυντής του «Εν Χορδαίς» θεωρείται ως ένας από τους σημαντικότερους μουσικούς και μουσικολόγους στον χώρο των μουσικών παραδόσεων της Μεσογείου. Διδάχθηκε βυζαντινή μουσική από τον τ. Άρχοντα Λαμπαδάριο της Μ.Χ.Ε. Ελευθέριο Γεωργιάδη και ολοκλήρωσε το διδακτορικό του υπό την επίβλεψη του Γρ. Θ. Στάθη ως υπότροφος του ιδρύματος "Mundo en Harmonia".\nΑναρτήθηκε από cemadron στις 8:24 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣτους δρόμους και στις αλάνες που παίζαμε παιδιά κοιμούνται κάποιες αναμνήσεις.\nΞυπνούν κάθε φορά που κάποιο γνώριμο «παιδί» περάσει από εκεί.\nΣτήνουν χορό και σαν σειρήνες προσπαθούν να το αποπλανήσουν, να ζυγώσει τα ερείπια και να θυμηθεί…\nΤον υπόλοιπο καιρό, , εκεί που άλλοτε αντηχούσαν ένα σωρό παιδικές φωνές, επικρατεί μια ησυχία εκκωφαντική!\nΕίναι πολύ σκληρός ο χρόνος, τελικά…\nΑναρτήθηκε από cemadron στις 4:11 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Γερμανικό ΜΜΕ για Μητσοτάκη: Η Ευρώπη έχει έναν νέο φύλακα των συνόρων - Tromaktiko.gr\n«Η Ελλάδα πρέπει αυτή τη στιγμή να αντιμετωπίσει ταυτόχρονα πολλές κρίσεις: την πανδημία του κορονοϊού, έναν πολεμοχαρή γείτονα, το προσφυγικό χάος στη Μόρια, μια κάμψη της οικονομίας και την πτώση του τουρισμού. Αλλά, σε αντίθεση με το παρελθόν, η χώρα κυβερνάται με σύνεση και ευφυΐα», αναφέρει το δημοσίευμα. «Προς έκπληξη της ευρωπαϊκής κοινής γνώμης, η Αθήνα τα κατάφερε εντυπωσιακά το καταστροφικό έτος 2020. Το αλλοτινό προβληματικό παιδί της Ευρώπης μεταλλάσσεται εμφανώς σε πρότυπο», επισημαίνεται χαρακτηριστικά.\n«Αντιθέτως από ό,τι στην Ισπανία, την Ιταλία ή την Γαλλία, η Ελλάδα βγαίνει καλύτερα από την κρίση του κορονοϊού. Η Ελλάδα τιμάται ήδη ως “χώρα πρότυπο στην αντιμετώπιση της πανδημίας”. Πολύ νωρίτερα και με μεγαλύτερη συνέπεια από άλλες χώρες, η Αθήνα επέβαλε την τήρηση κοινωνικής απόστασης, προσέλαβε γιατρούς και ανέπτυξε τις μονάδες εντατικής θεραπείας. Η δημόσια επικοινωνία ήταν από την αρχή εξαιρετικά ουσιαστική, διαφανής και επιστημονικά προσανατολισμένη», συνεχίζει ο αρθρογράφος και τονίζει: «Η πολιτική της σύνεσης φέρει το όνομα Μητσοτάκης». «Μετά τα αστραφτερά σοσιαλιστικά πειράματα της άγριας αριστερής κυβερνητικής γενιάς από τον Τσίπρα έως τον Βαρουφάκη, οι Έλληνες ήθελαν το σοβαρό, αστικό αντιπαράδειγμα, έναν άνδρα του μεσαίου χώρου, που θα φρόντιζε επιτέλους για πραγματική ανάπτυξη. Εξαιρετικά κοσμοπολίτης και πολύγλωσσος. Χάρβαρντ, Στάνφορντ Μακίνζι, εκλεπτυσμένα αγγλικά. Επιπλέον, μια ευέλικτη, διπλωματική συμπεριφορά με χάρισμα, ώστε κάποιοι να τον βλέπουν ήδη ως τον Κένεντι των Ελλήνων», αναφέρει ο αρθρογράφος του ntv και συνεχίζει καταγράφοντας τις αλλαγές που σημειώθηκαν μετά την ανάληψη της διακυβέρνησης από τη Νέα Δημοκρατία, κάνοντας λόγο για ένα «μικρό οικονομικό θαύμα».\n«Ο Μητσοτάκης επιμένει όμως με ήρεμο τόνο στο Κράτος Δικαίου και στα ασφαλή σύνορα», συνεχίζει το άρθρο γνώμης του γερμανικού τηλεοπτικού σταθμού και αναφέρεται στη στάση του πρωθυπουργού μετά τα γεγονότα στη Μόρια. «Η Ευρώπη δεν ήταν δυνατό να επιτρέψει να εκβιάζεται από παράνομους μετανάστες με άσκηση βίας και εμπρησμούς. “Δεν υπάρχει αμφιβολία ότι η Μόρια κατακάηκε ως αποτέλεσμα εμπρησμού”, προειδοποίησε ο πρωθυπουργός. Έκτοτε, έξι Αφγανοί συνελήφθησαν από την αστυνομία, όλοι τους είχαν ήδη υποβάλει αίτηση ασύλου, η οποία όμως είχε απορριφθεί. Ο Μητσοτάκης δίνει σε μερικούς στο Βερολίνο ένα μάθημα: Εάν ενδώσει κανείς με επιπολαιότητα στους εμπρηστές, ανταμείβει εγκληματίες και, όπως το 2015, θα ακολουθήσουν κι άλλοι πολλοί νέοι άνδρες. Όμως, ο νόμος του ισχυρού δεν επιτρέπεται να γίνει ο κανόνας στην Ευρώπη», εξηγεί ο συντάκτης και προσθέτει ότι ο Έλληνας πρωθυπουργός αναδεικνύεται ξαφνικά «στο ρόλο του προστάτη του Δικαίου και των συνόρων της Ευρώπης», επισημαίνοντας ότι ο αριθμός των προσφύγων στα ελληνικά σύνορα μειώθηκε στο μισό κατά τη διάρκεια της θητείας του. «Ολοένα και λιγότεροι αποτολμούν το θαλάσσιο πέρασμα προς τον καταυλισμό στη Μυτιλήνη, καθώς ο Μητσοτάκης ελαχιστοποιεί συστηματικά τις πιθανότητες συνέχισης του ταξιδιού προς την Ευρώπη. Η γραμμή του θα γίνει τώρα ευρωπαϊκό πρόγραμμα προστασίας των συνόρων, καθώς στο νησί κατασκευάζεται ένας πλήρως εξοπλισμένος καταυλισμός. Το νέο κέντρο θα διαμορφωθεί σε συνεργασία με την ΕΕ. “Θα φέρει και την ευρωπαϊκή σημαία”, ανακοίνωσε με υπερηφάνεια ο Μητσοτάκης. Διότι με αυτόν τον τρόπο καθίσταται σαφές – η ΕΕ μετακινήθηκε πλέον προς τη γραμμή του. Έτσι, ορισμένοι στις Βρυξέλλες δεν εκπλήσσονται δυσάρεστα για το γεγονός ότι είναι σε θέση να επιτύχει κάτι που επί πολλά χρόνια η εσωτερική ευρωπαϊκή διπλωματία δεν μπορούσε -μια αποφασιστική πολιτική της ΕΕ για τα εξωτερικά σύνορα. Βοηθάει επίσης το ότι ο Μητσοτάκης συνεννοείται εξίσου καλά με την Άνγκελα Μέρκελ όσο και με τον Σεμπάστιαν Κουρτς και προσδένει τώρα και τους δύο στην μεταναστευτική του πολιτική».


PATRINAKI: ΠΙΤΣΑ ΣΕ ΧΩΝΑΚΙ ΠΙΤΣΑ ΣΕ ΚΩΝΟ PIZZA C CONO ΚΑΤΙ ΠΟΛΥ ΠΕΡΙΣΣΟΤΕΡΟ ΑΠΟ ΜΙΑ ΑΠΛΗ ΠΙΤΣΑ !!! [ video ]\nΠΙΤΣΑ ΣΕ ΧΩΝΑΚΙ ΠΙΤΣΑ ΣΕ ΚΩΝΟ PIZZA C CONO ΚΑΤΙ ΠΟΛΥ ΠΕΡΙΣΣΟΤΕΡΟ ΑΠΟ ΜΙΑ ΑΠΛΗ ΠΙΤΣΑ !!! [ video ]\nΜεσόγειος. Μεγάλη ιστορία στην μαγειρική με αγαπημένα υλικά πάντοτε παρεμφερή με αυτά που χρησιμοποιούμε κι εμείς στην ελληνική κουζίνα στη χώρα μας. Καταλαβαίνεις. Ιδιαίτερη αγάπη στην καρδιά μας όμως έχει η pizza. Η ιστορία του πιο αγαπημένου σου “ψωμοτυριού” ακολουθεί….όσο πιο απλά γίνεται για να μην πεις….ότι “ήταν πολύ μεγάλο και δεν το διάβασες”. Η pizza λοιπόν άρχισε να γίνεται trend γύρω στα 1700, όταν η πρώτη pizza ψήθηκε στην Νάπολη, ενώ 150 χρόνια αργότερα εμφανίστηκε η πρώτη πιτσαρία με το όνομα, Antica Pizzeria Port’Alba, και πάλι στη Νάπολη. Η συγκεκριμένη μάλιστα πιτσαρία υπάρχει ακόμα!\nΟι original πίτσες ήταν αρχικά η ‘’Μαρινάρα’’ (τόνος,σάλτσα ντομάτα, σκόρδο, ντομάτα, λάδι, ρίγανη) και η ‘’Μαργαρίτα’’ (μοτσαρέλα, ντομάτα, βασιλικός). Μάλιστα το όνομά της η pizza Μαργαρίτα το πήρε όταν το 1889 η ίδια η Βασίλισσα δοκίμασε την συγκεκριμένη pizza και της άρεσε τόσο πολύ που χάρισε το όνομα της απλόχερα! Νομίζεις ότι τα ξέρεις όλα για την pizza; Έχεις ακούσει ότι η ακριβότερη pizza κοστίζει $450; Κι όμως στην πιτσαρία Steveston Pizza στο Richmond του Καναδά μπορείς να ζήσεις μια φουλ gourmet πιτσοεμπειρία! Η πιτσαρία έχει στο μενού της ίσως την ακριβότερη pizza στον κόσμο, η οποία μάλιστα ανέρχεται στα $450.\nΓια να ξέρεις τον τίτλο της ακριβότερης πίτσας παλιότερα τον είχε και τον κρατούσε με νύχια και με δόντια ο Gordon Ramsay του οποίου η pizza με λευκή τρούφα έφτανε τα $178. Η pizza όπως καταλαβαίνεις δεν περιορίζεται στο τυρί, στη ντομάτα, άντε και σε λίγο λευκή τρούφα. Όχι. Η πιο ακριβή pizza στον κόσμο είναι φοβερά εξεζητημένη αφού πάνω της έχει αστακό, μαύρο γάδο από την Αλάσκα, καπνιστό σολομό, γαρίδες, και ρωσικό χαβιάρι. “Σίγουρα δεν είναι αυτό που λες η pizza που θα πάρεις την Παρασκευή το βράδυ”, δηλώνει ο ιδιοκτήτης της πιτσαρίας Nade Hatami.Μη φανταστείς πάντως ότι έχει κάνει και πάταγο η συγκεκριμένη επιλογή. Μέχρι σήμερα έχει πουλήσει περίπου οκτώ τέτοιες. Για την ιστορία στο μενού υπάρχει και μια λιγότερο ακριβή pizza που φτάνει μόλις….στα $120 η οποία έχει Ισλανδικές καραβίδες, καπνιστό steelhead, αστακό ratatouille και ψημένο σκόρδο.\nΣτην ελληνική αγορά τώρα. Tις σύγχρονες απαιτήσεις για pizza έρχεται να ικανοποιήσει το νέο concept PIZZA C CONO & FRUTTY C CONO. Η PIZZA C CONO είναι η πρώτη πίτσα σε χωνάκι ενώ το FRUTTY C CONO συνδυάζει τη ζύμη μπισκότου με τη δροσιά και τις θρεπτικές ιδιότητες των φρούτων και των συνοδευτικών toppings. Είναι η μεγαλύτερη εφεύρεση στο χώρο του γρήγορου φαγητού μετά από το χάμπουργκερ. Η pizza είναι από τα πιο αγαπημένα μας φαγητά. Είναι τόσο απλή και τόσο σύνθετη παράλληλα. Είναι η ερωμένη σου άμα έχεις ξενυχτήσει και θέλεις κάτι να “τσιμπήσεις”. Είναι η μοναδική γυναίκα που μπορείς να δεις μπάλα μαζί της. Είναι η κολλητή σου που τρέχεις όταν δεν πήγε και τόσο καλά εκείνο το ραντεβού. Είναι η ψυχολόγος σου που θα έχει πάντα, αν όχι μια ζεστή αγκαλιά για εσένα, σίγουρα μια ζεστή μπουκιά. Και δύο. Και τρεις.\nΑυτό που κάνει την pizza τόσο ιδιαίτερη είναι η ευκολία της να είναι πάντα τόσο ίδια και τόσο διαφορετική. Είναι λίγο σαν τους ανθρώπους. Η pizza έχει στυλ! Άλλες φορές είναι στρογγυλή. Άλλες πάλι όχι. Άλλες φορές είναι παχουλή. Άλλες πάλι όχι. Συνήθως έχει σάλτσα ντομάτας. Άλλά όχι πάντα. Πόσα είδη πίτσας υπάρχουν επιτέλους; Εχουν φτιαχτεί χιλιάδες εναλλακτικά είδη πίτσας & ζύμης: παχιά, λεπτή, μέτρια, σκεπαστή, με μυρωδικά, με διάφορα είδη τυριών, ψημένη, σε ηλεκτρικό φούρνο, σε φούρνο με ξύλα, σε γκάζι, ακόμα και στα κάρβουνα. Αλλά ποτέ πίτσα σε....κώνο !!! www.pizzaccono.com


H Γιουνάιτεντ χάνει τον χορηγό στη φανέλα της • Η Άποψη\nΑπό Γ. Γ.\t 12:12 - 11/10/2019 Τελευταία Ενημέρωση 12:23 - 11/10/2019\nΗ Μάντσεστερ Γιουνάιτεντ κινδυνεύει να μείνει χωρίς χορηγό στη φανέλα της, καθώς η “Chevrolet” που διαφημίζεται τώρα, δεν προτίθεται να ανανεώσει τη συμφωνία ανάμεσα στις δύο πλευρές.\nΣυγκεκριμένα, όπως αναφέρει η “Daily Mail”, οι ιθύνοντες της “General Motors”, στην οποία υπάγεται o νυν χορηγός των “κόκκινων διαβόλων”, είναι ιδιαίτερα απογοητευμένοι με τις εμφανίσεις της Γιουνάιτεντ αλλά και εν γένει με την συμφωνία. Άλλωστε όσο χρόνια υφίσταται η συγκεκριμένη συνεργασία, η ομάδα του Σόλσκιερ παραπαίει δίχως να έχει κατακτήσει κάποιον σημαντικό τίτλο, ούτε καν τους διεκδικεί για την ακρίβεια.\nΜάλιστα τα ανώτερα διοικητικά στελέχη της εταιρίας θεωρούσαν εξ αρχής ζημιογόνο το αυτό το “deal”, διότι τα χρήματα που καλούνται να καταβάλουν σε βάθος επταετίας, από το 2014 δηλαδή που τέθηκε σε ισχύ, φτάνουν τα 468 εκατομμύρια ευρώ. Ενδεικτικό της αρνητικότητας που κυριαρχούσε στην αμερικανική αυτοκινητοβιομηχανία, αποτελεί η απόλυση του υπεύθυνου για αυτό to “deal”, Τζοέλ Εβάνικ, μόλις 48 ώρες μετά τις υπογραφές.\nΑνά σεζόν, δηλαδή, δίνει 66.4 εκατ. ευρώ, ενώ η αμέσως προηγούμενη εταιρία, η AON, που διαφημιζόταν στην εμφάνιση της Γιουνάιτεντ, έδινε 22.2 εκατομμύρια. Είναι απόλυτα φυσιολογικό, λοιπόν, να μην επιθυμούν την ανανέωση της συνεργασίας τους στο τέλος της επόμενης χρονιάς(2021), βλέποντας τους “μπέμπηδες” να βρίσκονται 2 βαθμούς πάνω από τη ζώνη του υποβιβασμού.\nΤα πράγματα γίνονται ακόμα χειρότερα, αν σκεφτεί κανείς ότι ο εκτελεστικός διευθυντής της ομάδας Εντ Γούντγουορντ έχει δηλώσει πως τα χρήματα από τον κεντρικό χορηγό κρίνουν, εν πολλοίς, το μεταγραφικό μπάτζετ. Πάντως τα αρμόδια στελέχη εκφράζουν την αισιοδοξία του ότι παρά τη συνεχή αγωνιστική κατάπτωση, η παγκόσμια φήμη και υποστήριξη που λαμβάνει η Γιουνάιτεντ, θα προσελκύσει μεγάλες εταιρίες και ακριβές προσφορές.\nΟ πρωθυπουργός της Αιθιοπίας κέρδισε το Νόμπελ Ειρήνης 2019\nΚαλύτερος προπονητής του μήνα στη Championship ο Λαμουσί


Πώς η… υπομονή κάνει το gaming φθηνότερο - Games - Insomnia.gr\nΠώς η… υπομονή κάνει το gaming φθηνότερο\nOcelote 07/06/2018 10:20 μμ\n- Μα δεν μπορώ να δίνω 60-70€ για ένα παιχνίδι, όσο καλό κι αν είναι. Μου φαίνονται πάρα πολλά.\n- Ε, μη δίνεις τόσα. Δίνε λιγότερα, 20-30€ ας πούμε.\n- Πώς; Προτιμώντας μεταχειρισμένο;\n- Όχι, περιμένοντας.\nΟ παραπάνω διάλογος είναι πραγματικός και διημείφθη πριν από μερικές εβδομάδες, κάνοντας τον υποφαινόμενο να αντιληφθεί ότι υπάρχει κόσμος που δεν έχει αξιολογήσει ακόμα τα πλεονεκτήματα της υπομονής στο gaming.\nΕδώ και χρόνια ζούμε στην εποχή των προπαραγγελιών. Αν και στις περισσότερες περιπτώσεις δεν είναι δεσμευτικές, οι προπαραγγελίες δίνουν σε εκδότες, λιανέμπορους και χονδρέμπορους μια εικόνα για την κατάσταση της αγοράς και την πορεία που πρόκειται να διαγράψει ο εκάστοτε τίτλος. Τα πρώτα 24ωρα άλλωστε είναι εξαιρετικά κρίσιμα για την πορεία ενός παιχνιδιού –οι μεγάλοι τίτλοι βγάζουν εκατοντάδες εκατομμύρια μέσα στις πρώτες μέρες κυκλοφορίας τους.\nΕ, λοιπόν δεν υπάρχει χειρότερο συναίσθημα για έναν καταναλωτή και δη έναν παίκτη, να περιμένει για μήνες, χρόνια έναν τίτλο, να τον προπαραγγέλνει, να τον παίρνει στα χέρια του την πρώτη μέρα κυκλοφορίας του γεμάτος λαχτάρα, μόνο και μόνο για να διαπιστώσει έπειτα από τις πρώτες ώρες παιχνιδιού, ότι το τελικό προϊόν είναι κατά πολύ κατώτερο των προσδοκιών του –εκείνων που οι ίδιες οι εταιρείες του δημιούργησαν. Η απογοήτευση εκείνης της στιγμής είναι τεράστια και, δυστυχώς για όλους εμάς, τα παραδείγματα των τελευταίων ετών δεν είναι και λίγα.\nΟι παραπάνω παράγραφοι αφορούν ένα συγκεκριμένο ποσοστό κυκλοφοριών. Τι γίνεται με τις υπόλοιπες όμως; Εκείνες που μπορεί να είναι μια χαρά ποιοτικά, όμως όπως και να ‘χει, δεν είναι δυνατόν να μπουν στον προϋπολογισμό του παίκτη; Η λύση στο πρόβλημα αυτό είναι μία –και σχετικά προφανής: υπομονή.\nΑντί κανείς να τρέξει να αγοράσει έναν τίτλο την πρώτη ημέρα/εβδομάδα/μήνα κυκλοφορίας του, μπορεί απλά να κάνει υπομονή και να περιμένει να περάσει κάποιο χρονικό διάστημα. Πόσο; Τόσο, ώστε το παιχνίδι που έχει βάλει στο μάτι, να διατεθεί σε χαμηλότερη τιμή στο πλαίσιο κάποιας προσφοράς. Η αλήθεια είναι πως στην εγχώρια αγορά κατά το παρελθόν, η αγορά της λιανικής δεν είχε και τα καλύτερα “αντανακλαστικά” σε ό,τι αφορά τις προσφορές ή εν πάση περιπτώσει τις αναπροσαρμογές των τιμών –προς τα κάτω. Τα δεδομένα όμως έχουν αλλάξει εσχάτως, απόρροια του ανταγωνισμού που υπάρχει και από τα ψηφιακά κανάλια, με αποτέλεσμα οι καταναλωτές να απολαμβάνουν ενδιαφέρουσες προσφορές και στη φυσική διανομή συχνότερα.\nΦέρτε στον νου, ας πούμε, την επόμενη κυκλοφορία που περιμένετε. Κάνοντας υπομονή, θα έχετε την άνεση να διαβάσετε παρουσιάσεις και να παρακολουθήσετε βίντεο με gameplay από αυτή, έτσι ώστε να σχηματίσετε πλήρη εικόνα. Ακόμα καλύτερα, θα δώσετε χρόνο στους δημιουργούς της να διορθώσουν τα προβλήματα που αναμφίβολα θα τη… συνοδεύουν στα πρώτα της βήματα στην αγορά. Αν μάλιστα καταφέρετε και συγκρατηθείτε για μεγάλο χρονικό διάστημα, ίσως να βρεθείτε στην ευχάριστη θέση να αγοράσετε τη λεγόμενη Game of the Year, Complete ή Full έκδοσή της, η οποία εκτός από το ίδιο το παιχνίδι, θα περιλαμβάνει και όλο το επιπρόσθετο περιεχόμενο που θα έχει διατεθεί στο μεταξύ –συνήθως σε προνομιακή τιμή.\nΤο μυστικό εδώ είναι να έχετε ανά πάσα στιγμή πλήρη εικόνα της βιβλιοθήκης τίτλων σας, γνωρίζοντας πόσοι είναι εκείνοι που έχετε να παίξετε. Βάσει του “backlog” σας λοιπόν θα πρέπει να κάνετε και τις αγορές σας: ποιος ο λόγος να βιαστείτε να αγοράσετε ένα παιχνίδι, αν δεν σκοπεύετε να το εγκαταστήσετε και να το απολαύσετε άμεσα; Εκτός κι αν πρόκειται για κάποια εκπληκτική ευκαιρία, δεν υπάρχει κανένας λόγος –αν δεν βρίσκεται στα άμεσα σχέδιά σας- να το αγοράσετε: το πιθανότερο είναι ότι θα το πετύχετε ξανά στο πλαίσιο κάποιας προσφοράς.\nΗ πολυτέλεια των τίτλων νέας γενιάς\nΈχουμε την τύχη να μπορούμε να διαλέξουμε πλέον μεταξύ εκπληκτικών τίτλων, πολυδάπανων παραγωγών που αντέχουν μια χαρά στον χρόνο, παραμένοντας εντυπωσιακές για χρόνια μετά το λανσάρισμά τους. Οι αξίες παραγωγής στο σύγχρονο gaming είναι τέτοιες που επιτρέπουν στους σύγχρονους τίτλους να γερνούν όμορφα, μένοντας σχεδόν αναλλοίωτοι στη φθορά του χρόνου. Αν τα παραπάνω σας φαίνονται υπερβολικά, δεν έχετε παρά να δοκιμάσετε να παίξετε το The Witcher 3 –που προσφάτως έκλεισε τα τρία χρόνια ζωής- σε ένα Xbox One X και μια 4K τηλεόραση –ή ένα πραγματικά πανίσχυρο PC και θα καταλάβετε τι εννοούμε.\nΦυσικά τα παραπάνω δεν ισχύουν για κάθε παιχνίδι που κυκλοφορεί, όμως να είστε σίγουροι ότι βρίσκουν άνετα εφαρμογή σε τουλάχιστον 40-50 κυκλοφορίες ετησίως –κι αν συνυπολογίσουμε κι εκείνες που απευθύνονται σε niche κοινά, ο αριθμός μεγαλώνει ακόμα περισσότερο. Ρίξτε μια ματιά στις λίστες με τους καλύτερους τίτλους περασμένων ετών (2015 ή 2016 ας πούμε) και θα εκπλαγείτε με εκείνους που διατηρούν τη λάμψη τους μέχρι και τώρα.\nΠροετοιμαστείτε για τις συνέπειες\nΟ δρόμος της υπομονής δε θα μπορούσε να έχει όμως μόνο θετικά στοιχεία. Όσο περισσότερο καθυστερείτε να παίξετε έναν τίτλο, τόσο αυξάνονται οι πιθανότητες να δείτε άξαφνα μπροστά σας κάποιο spoiler που να σας χαλάσει την όλη εμπειρία του. Και δε θέλει πολύ: μιλάμε για υπόθεση ενός scroll στο Facebook ή το Twitter –που να φανταστεί εκείνος ο άμοιρος ο φίλος σας ότι έξι μήνες μετά θα υπάρχει άνθρωπος που δεν θα έχει ασχοληθεί συνειδητά με το Horizon Zero Dawn…\nΈνας άλλος τομέας που τείνει να φθίνει καθώς περνά ο καιρός, είναι το multiplayer. Με τον κόσμο όσο περνούν οι μήνες να χάνει το ενδιαφέρον του για έναν τίτλο, ίσως η online εμπειρία που θα σας προσφέρει αυτός ένα ή δύο χρόνια μετά την κυκλοφορία του, να μην είναι η ίδια με εκείνη των πρώτων εβδομάδων ή μηνών. Αυτό αφορά σε ακόμα μεγαλύτερο βαθμό τις ετήσιες κυκλοφορίες –τύπου FIFA, Call of Duty, NBA 2K κλπ- που κατά κάποιο τρόπο σε ό,τι αφορά την online παρουσία τους έχουν ημερομηνία λήξης.\nΑν αποφασίσετε να δοκιμάσετε την προσέγγιση της υπομονής, θα πρέπει να έχετε τον νου σας στις εκπτώσεις σε φυσικά και ψηφιακά κανάλια, έτσι ώστε να εκμεταλλευτείτε κάθε ευκαιρία που κρίνετε ότι αξίζει τον κόπο. Μη βιαστείτε να ξοδέψετε τα χρήματά σας, ακόμα και σε προσφορές τύπου 20-30%. Κρατήστε τα και περιμένετε τα “δυνατά” deals που θα σας δώσουν τη δυνατότητα να πάρετε έναν τίτλο μισοτιμής –αυτό φυσικά είναι συνάρτηση και του διαστήματος που βρίσκεται στην αγορά.\nΠαρακολουθείτε από κοντά Humble Bundle, Steam, Xbox LIVE και PS Store καθώς επίσης τις σελίδες καταστημάτων και μεταπωλητών (από τους εγχώριους παίκτες μέχρι εταιρείες τύπου CD Keys και Green Man Gaming), προσθέστε στα bookmarks σας αυτό το subreddit και εγγραφείτε σε newsletters και sites παρακολούθησης τιμών (Eurogamer και IGN έχουν τα δικά τους “παρατηρητήρια”). Ξεκαθαρίστε ποιους τίτλους θα προμηθευτείτε άμεσα και ποιους θα βάλετε στις λίστες σας ώστε να τους αποκτήσετε εν καιρώ. Διαχειριστείτε αποτελεσματικά τη βιβλιοθήκη σας και μην προσθέτετε τίτλους που δεν πρόκειται να παίξετε άμεσα: το πιθανότερο είναι πως θα τους βρείτε και πάλι σε προσφορά.\nΤο gaming δεν είναι ανάγκη να είναι ακριβό. Κάντε τον προγραμματισμό σας και απολαύστε τους καλύτερους τίτλους που κυκλοφορούν στην αγορά με την καλύτερη σχέση τιμής/απόδοσης!\nΠοτέ δεν έχω αγοράσει game day one χωρίς να δω reviews. gameplays κλπ κλπ...... και άμα δω ότι θα έχουν σημαντικά dlc περιμένω για game of the year edition δεν πληρώνω κερατιάτικα dlc και season pass....\nΤο gaming σημερα ειναι παμφθηνο. Δεν υπαρχει κανενας λογος να πειρατευεις\nΤουλαχιστον στο PC που ασχολουμαι εγω\nΕπεξ/σία 7 Ιουνίου 2018 από firepc\nΓνώμη μου περί άρθρου:\nΕπεξ/σία 7 Ιουνίου 2018 από TheGrisGrisMan\nΣυμφωνω. Προσωπικα εχω βαλει ενα οριο στον εαυτο μου 100-120 ευρω το χρονο, ευελπιστω βεβαια στο μελλον να το ανεβασω στα 200-250 διοτι τη βγαζω σχεδον αποκλειστικα με humblebundle και κανα μικρο παιχνιδακι σε προσφορα/τζαμπα\nεχω λογο να ειμαι πολυ χαρουμενος που εγινε αρθρο ο συγκεκριμενος διαλογος!!!\nΕκτός και αν θες παιχνίδια της nintendo όπου εκεί το να περιμένεις μάλλον περισσότερο κακό κάνεις.\nΤο άρθρο οντως λεει την αληθεια ,η αγορά games Εκτός των day one είναι τζάμπα πλέον.\nΛίγα παιχνίδια "κρατανε" τιμή ευτυχώς η δυστυχώς.\nΕγώ πάντως για το ps4 τα περισσότερα χρήματα τα έχω γλυτώσει από δω.Insomnia Αγγελίες μονο.\nΥ.Γ: Με υπομονη και επιμονή ο.... όλα γίνονται! 😂😀\nΕπεξ/σία 7 Ιουνίου 2018 από MontzOlee\nΌχι μόνο φθηνότερο, αλλά και καλύτερο. Στις πρώτες τους εκδόσεις τα παιχνίδια είναι γεμάτα μικρά ή μεγάλα bugs και σε ορισμένες περιπτώσεις ανολοκλήρωτα...\nΕπεξ/σία 7 Ιουνίου 2018 από Oxygene\nαν και ειμαι κατα της πειρατιας λυπουμαι απο αυτα τα στατιστικα της Ελλαδας,ενω οι περισσοτεροι στο ιντερνετ λενε οτι τα αγοραζουν φαινεται αλλη ειναι η αληθεια\nTo ενα αρθρο ειναι του 2008 και το αλλο του 2016\nΕπεξ/σία 7 Ιουνίου 2018 από jerry banana\n26 λεπτά πριν, jerry banana είπε\nTo ενα αρθρο ειναι του 2008 και το αλλο του 2016\nμια χαρά είναι η ελλαδάρα για τον πληθυσμό της, οι αυστραλοί τι να πουν που είναι αρκετά πιο πλούσιοι ή οι κορεάτες;\nαν και αυτή η έρευνα του '08 μου κάνει σκουπίδι, όλοι ξέρουμε ότι οι αμερικάνοι είναι οι νούμερο ένα πειρατές.. δεν αναφέρονται πουθενά;;;\nΚαι το god of war που πήρα day one, το έπαιξα, το τελείωσα, το έδωσα 10 ευρώ λιγότερο από οτι το πήρα. Έτσι μου ήρθε και αυτό φθηνό. Σε τέτοιου τύπου παιχνίδια αξίζει και η day one αγορά.\nΣίγουρα όμως η υπομονή είναι αρετή για τα περισσότερα παιχνίδια.\nΜε την λογική του άρθρου μια ζωή θα περιμένουμε. Σοβαρή λυση.\nΈχουμε έξτρα υπομονή τώρα που μπλέξαμε και με τους μεταλλωρύχους των κρυπτονομισμάτων.\nΗ τακτικη μου ακριβως...περιγραφεται στο αρθρο με ελαχιστες υπερλαμπρες εξαιρεσεις, λεγε με The Last of us Joel Edition..


ΔΟΥΛΕΙΑ ΣΤΟ ΣΠΙΤΙ – ΝΑΙ Ή ΟΧΙ; – Recruitment Solutions | Kariera.gr για εργοδότες\nYou are here: Home > Resources > Blog > Covid19 > ΔΟΥΛΕΙΑ ΣΤΟ ΣΠΙΤΙ – ΝΑΙ Ή ΟΧΙ;\nΑνάμεσα στα άλλα λοιπόν, βλέπουμε πως 1 στους 2 δεν μπορεί να συγκεντρωθεί στο σπίτι. Και όσο και αν η συγκεκριμένη έρευνα έγινε ως επί το πλείστον για υπαλλήλους (B2C δηλαδή), η αλήθεια είναι πως η εργασία από το σπίτι αφορά τους πάντες, σε όποια θέση και αν βρίσκονται.\nΠόσο μάλιστα αν κάποιος είναι σε διευθυντική ή διοικητική θέση ή είναι επιχειρηματίας. Αυτό σημαίνει πως θα περνούσε πολύ περισσότερο χρόνο στο γραφείο του από οποιονδήποτε άλλον και μάλιστα πως εκεί, σίγουρα θα δούλευε κεκλεισμένων των θυρών καθώς μόνο οι υπάλληλοι μοιράζονται χώρους με τα γραφεία τους.\nΠώς είναι η δουλειά στο σπίτι; Καθώς εδώ και κάποια χρόνια δουλεύω στο σπίτι, μπορώ να σας πω αρκετά πράγματα από προσωπική πείρα.\nΔεν μπορείς να πείσεις πως δουλεύεις όσο και σε ένα γραφείο.\nΌ,τι μα ό,τι και αν κάνεις ή ό,τι και αν πεις, ελάχιστοι δυστυχώς (μάλλον όσοι τραβούν το ίδιο) αντιλαμβάνονται πως όταν είσαι σπίτι και λες ότι δουλεύεις, δουλεύεις. Ιδίως όταν σε παίρνουν τηλέφωνο, μαμάδες ως επί το πλείστον και φίλοι, μιλούν σαν να είσαι σπίτι κάτι που δεν θα έκαναν ποτέ αν σε έπαιρναν στο γραφείο όπου θα το έκλειναν αμέσως αφού σου έλεγαν τι ήθελαν σεβόμενοι την εργασία σου.\nΆρα, ο κορωνοϊός που έκλεισε πολλούς εργαζόμενους μέσα, θα «βοηθήσει» σταδιακά στον απαραίτητο σεβασμό καθώς βρίσκονται πολλοί στην ίδια θέση.\nΌλο και κάποιος κάτι θα σου πει.\nΌποιος ζει μαζί σου, όλο και κάτι θα βρει να σου πει, να σου θυμίσει, να σου ζητήσει. Απλώς και μόνον γιατί είσαι εκεί. Ακόμη και αν αντιλαμβάνεται τον φόρτο εργασίας ή την αγωνία σου, πρέπει να εκπαιδευτεί πολύ κάποιος για να αντέξει να κρατηθεί.\nΆρα, η μόνη λύση είναι κλειστό γραφείο ή οποιοδήποτε δωμάτιο στο σπίτι, κλειδώνει.\nΔυσκολεύεσαι ο ίδιος να μην αποσπάσαι.\nΠροσωπικά, πηγαίνω διαρκώς στην κουζίνα ή πετάγομαι στο δωμάτιο του μωρού να τον δω λίγο και να γελάσουμε ή ανοίγω την τηλεόραση. Άρα, δεν φταίνε μόνο οι άλλοι, αλλά και εμείς. Θέλει εξάσκηση και χρόνο. Το πιο φοβερό δε είναι ότι όσοι έχουμε με έναν τρόπο δική μας δουλειά και δουλεύαμε από το σπίτι, ήμασταν πιο συγκεντρωμένοι προ Κορωνοϊού. Ήταν προφανώς και το άγχος για την αρρώστια, ήταν η στενοχώρια για τα καθημερινά δυσοίωνα νέα, ήταν όμως και το γεγονός ότι αρκετοί δεν δούλευαν γεγονός που σε βάζει και εσένα σε άλλον ρυθμό.\nΆρα, καλό είναι όλοι μαζί να δουλεύουμε ή όλοι μαζί να μην δουλεύουμε. Και επίσης, όταν έχουμε δική μας επιχείρηση, πρέπει οπωσδήποτε κάπου κάπως να ξεδίνουμε για να μπορούμε να αφιερωθούμε σε αυτήν κάποιες ώρες.\nΔεν χρειάζεται να ντυθείς / βαφτείς (αν είσαι γυναίκα).\nAυτό το τελευταίο μπορεί να αποβεί και το πιο… μοιραίο. Το ντύσιμο, θέλουμε δεν θέλουμε, σου ορίζει τη διάθεση. Στο σπίτι σου, δεν χρειάζεται να εμφανίζεσαι κάπως, οπότε παρασύρεσαι στο γνωστό «πυτζάμα, φόρμα, ατημέλητο λουκ». Και δεν νιώθεις «εργασία» με τον ίδιο τρόπο.\nΆρα, θέλει προσπάθεια και επιμονή, αλλά πραγματικά, ας προσπαθήσουμε να υπάρχουμε στο σπίτι σχεδόν όπως θα υπήρχαμε έξω – εμφανισιακά.\nTagged on: covid19 survey work from home\n← Δείξε μου τη «ΣΥΝ-ΕΡΓΑΣΙΑ» σου, να σου πω ποιος είσαι\n«Αγαπώ τη δουλειά μου, αλλά λιγότερο την εταιρεία μου» →


536 μ.Χ.: Η χειρότερη χρονιά στην καταγεγραμμένη ιστορία του πλανήτη - Live TV Greece - Greek Web TV Live\nΤο έτος 536 μ.Χ. έλαβαν χώρα στο βόρειο ημισφαίριο, μια σειρά από ακραία καιρικά φαινόμενα, που οδήγησαν σε αποτυχημένες σοδειές, λιμό και μεγάλες γεωπολιτικές αναταραχές. Εικάζεται πως ήταν η σπουδαιότερη καιρική αλλαγή που έλαβε χώρα τα τελευταία τουλάχιστον 2.000 χρόνια. Τα φαινόμενα αυτά θα ακολουθήσει μεγάλη επιδημία πανώλης. Η σπουδαιότερη ιστορική πηγή για το φαινόμενο, προέρχεται από το Βυζαντινό ιστορικό Προκόπιο, ο οποίος, στο έργο του »Η Ιστορία των Πολέμων», έγραψε: »Εκείνο το έτος (536), συνέβη ένα τρομερό γεγονός. Ο ήλιος δεν έλαμπε, έμοιαζε σαν να ήταν σε έκλειψη και οι ακτίνες του δεν ήταν καθαρές».\nΥπάρχουν ανάλογες αναφορές από την Ευρώπη μέχρι τη Κίνα. Περιγράφουν ξηρασία, εξαιρετικά χαμηλές θερμοκρασίες, χιόνια τους καλοκαιρινούς μήνες και αποτυχία των σοδειών. Οι γεωπολιτικές επιπτώσεις από τα γεγονότα του 536-536 μΧ, φαίνεται πως ήταν μεγάλες. Συμπίπτουν με τη κατάρρευση της τότε μεγαλύτερης πόλης του κόσμου, της Τέοτιουακάν στη Κεντρική Αμερική, εξαιτίας της ξηρασίας και των κοινωνικών προβλημάτων που ακολούθησαν. Την ίδια εποχή μεγάλες Μογγολικές φυλές μεταναστεύουν προς τα δυτικά, η Περσική Αυτοκρατορία των Σασσανιδών καταρρέει και τα πρώτα Τουρκμενικα φύλα κινούνται προς της δύση.\nΚατά αυτό το τρόπο στρώθηκε το έδαφος για τη σταδιακή ανάπτυξη του Ισλαμικού στοιχείου. Τα τελευταία χρόνια έχουν γίνει μελέτες σε κορμούς δένδρων και μελετώντας τους δακτυλίους έχει επιβεβαιωθεί ότι η καιρική ανωμαλία του 535-536 μΧ. Συγκεκριμένα υπάρχει πολύ μικρή ανάπτυξη στους δακτυλίους που αφορούν τα συγκεκριμένα έτη. Τα αποτελέσματα δημοσιεύτηκαν από μελέτη του πανεπιστημίου του Μπέλφαστ και επιβεβαιώθηκαν από αντίστοιχες μελέτες σε δένδρα στη Καλιφόρνια, τη Χιλή και τη Σκανδιναβία. Παράλληλα, δείγματα πάγου από τη Γροιλανδία και την Ανταρκτική, έδειξαν μεγάλες αποθέσεις θείου, κάτι που υποδηλώνει μιας τεράστιας κλίμακας ηφαιστειακή έκρηξη. Μια θεωρία είναι ότι τα καιρικά φαινόμενα του 535-536 μΧ, προκλήθηκαν από την ισχυρότατη έκρηξη του ηφαιστείου Ίλιοπάγκο στο Σαν Σαλβαδόρ.\nΜία άλλη, υποστηρίζει πως το φαινόμενο ήταν απόρροια εκρήξεως ηφαιστείου στην Ισλανδία. Οι επιστήμονες ανακάλυψαν ένα δένδρο που είχε καεί από τη πυροκλαστική ροή του ηφαιστείου στο Σαν Σαλβαδόρ. Κατόπιν κατάφεραν να το χρονολογήσουν με τη μέθοδο του Άνθρακα-14 και βρήκαν πως η έκρηξη έλαβε χώρα το έτος 535 μΧ. Το μέγεθος της έκρηξης ήταν τέτοιο, που τεράστιες ποσότητες τέφρας και αερίων εκτινάχθηκαν στην ανώτερη ατμόσφαιρα, με αποτέλεσμα να μπλοκάρουν μέρος της ηλιακής ακτινοβολίας και να προκαλέσουν κατακόρυφη πτώση της θερμοκρασίας. Υπάρχουν ενδείξεις ότι οι επιπτώσεις μπορεί να κράτησαν έως 10 χρόνια, προκαλώντας τεράστια προβλήματα στους πληθυσμούς της εποχής.\nΤα τελευταία χρόνια, εικάζεται πως μια ακόμη ηφαιστειακή έκρηξη, αυτή τη φορά στους τροπικούς, περί το 541 μΧ, ίσως επέτεινε τη κατάσταση, τουλάχιστον ως το 550 μΧ. Η έκρηξη του 535 μΧ υπολογίζεται ότι σκότωσε στιγμιαία 100.000 ανθρώπους και εκτόπισε άλλες 400.000. Μάλιστα η έκρηξη ήταν η δεύτερη ισχυρότερη τα τελευταία 200.000 χρόνια, μετά την έκρηξη του ηφαιστείου Τόμπα πριν από 70.000 χρόνια, που, σύμφωνα με ορισμένους επιστήμονες, ίσως οδήγησε την ανθρωπότητα στο χείλος της εξαφάνισης. Σίγουρα ήταν μεγαλύτερη όμως από την έκρηξη του Ταμπόρα το 1816 που προκάλεσε τη »χρονιά χωρίς καλοκαίρι» και έγινε αισθητή σε όλο το πλανήτη. Η Πανώλη του Ιουστινιανού Την ίδια περίοδο, καταγράφονται μεγάλες επιδημίες, όπως η «Πανώλη του Ιουστινιανού» τα έτη 541-542 μΧ. Το γεγονός αυτό, έχει συνδεθεί με τα ακραία καιρικά φαινόμενα, διότι προκάλεσαν μαζικές μετακινήσεις πληθυσμών, που βοήθησαν στην εξάπλωση ασθενειών. Ήταν μια από τις μεγαλύτερες πληγές στην ιστορία.\nΑυτή η καταστροφική πανδημία προκάλεσε άμεσα το θάνατο περίπου 25 εκατομμυρίων ανθρώπων, ενώ επαναλαμβανόμενες εξάρσεις τους επόμενους δυο αιώνες, σκότωσαν περί τα 50.000.000 ανθρώπους. Στην Κωνσταντινούπολη μόνο, σημειώθηκαν 200.000 θάνατοι, δηλαδή το 40% του πληθυσμού. Ανάμεσα στους ασθενούντες, ήταν και ο αυτοκράτορας Ιουστινιανός, που κατόρθωσε όμως να επιζήσει. To 536 μ.Χ θεωρείται χρονιά ορόσημο και για πολλούς ιστορικούς η χειρότερη χρονιά στην καταγεγραμμένη ιστορία του πλανήτη, διότι αποτέλεσε εφαλτήριο για μια σειρά καταστροφικών γεγονότων, που έφεραν την ανθρωπότητα σε μια πρωτοφανή κατάσταση. Ο μεσαιωνικός ιστορικός, του Πανεπιστημίου του Χάρβαρντ, Μάικλ ΜακΚόρμικ, όταν ερωτήθηκε ποια χρονιά ήταν η χειρότερη, για να βρίσκεται κάποιος εν ζωή, απάντησε: “Το 536. Όχι το 1349, όταν ο Μαύρος Θάνατος εξαφάνισε τη μισή Ευρώπη. Όχι το 1918, όταν η γρίπη σκότωσε 50 έως 100 εκατομμύρια ανθρώπους, κυρίως νεαρούς ενήλικες. Αλλά το 536. Στην Ευρώπη, ήταν η αρχή μιας από τις χειρότερες περιόδους για να ζει κάποιος, αν όχι η χειρότερη”. Το παρακάτω βίντεο του Weird History, εξιστορεί επιγραμματικά τα γεγονότα εκείνης της εποχής.


MagicKnife Πολυλειτουργικές Λεπίδες Κοπής – Athan Greek\nMagicKnife Πολυλειτουργικές Λεπίδες Κοπής\nΚανονική τιμή €24,80 Τιμή πώλησης €19,99\nTεμαχίστε, κόψτε σε φέτες ή/ και ψιλοκόψτε τα πάντα σε δευτερόλεπτα!\nΠλέον, μπορείτε να εξοικονομήσετε χρόνο στην κουζίνα χάρη στις πολυλειτουργικές λεπίδες κοπής MagicKnife. Ο επαναστατικός συνδυασμός της κοφτερής λεπίδας από ανοξείδωτο ατσάλι με το ξύλο κοπής, κάνει την προετοιμασία του φαγητού να μοιάζει παιχνιδάκι!\nΛειτουργεί άμεσα και αποτελεσματικά, χωρίς να προκαλεί ακαταστασία στον πάγκο της κουζίνας. Και το καλύτερο; Το εξαιρετικά ευρύ του άνοιγμα, καθιστά το μαχαίρι ιδανικό ακόμα και για τα ογκώδη και πιο σκληρά τρόφιμα, όπως το κρέας και το καλαμπόκι.\nΑποτελεσματικό: Χάρη στην κοφτερή λεπίδα από ανοξείδωτο ατσάλι, το MagicKnife τεμαχίζει σε φέτες, ροδέλες, κομμάτια ή/ και ψιλοκόβει τα πάντα άμεσα και με ακρίβεια. Τα μέρη του είναι αποσπώμενα για την καλύτερη εξυπηρέτηση των αναγκών σας. Χρησιμοποιούνται τόσο συνδυαστικά όσο και μεμονωμένα.\nΕύκολο στη χρήση: Πλέον, μπορείτε να τεμαχίζετε όλα τα τρόφιμα και να τοποθετούνται απευθείας στο ταψί ή/ και στο μπολ. Έτσι, ο πάγκος της κουζίνας θα διατηρείται καθαρός και περιποιημένος. Οι πολυλειτουργικές λεπίδες κοπής πλένονται και στο πλυντήριο πιάτων.\nΆριστη ποιότητα: Η κοφτερή λεπίδα είναι κατασκευασμένη από ανοξείδωτο ατσάλι αρίστης ποιότητος, για τα καλύτερα δυνατά αποτελέσματα. Επιπλέον, το ενσωματωμένο ξύλο κοπής εξασφαλίζει τη σταθερότητα, λειτουργώντας ως μια ανθεκτική βάση, πάνω στην οποία μπορείτε να κόβετε τα τρόφιμα εύκολα και γρήγορα, χωρίς προβλήματα. Πρόκειται για γερό προϊόν που αντέχει στην πάροδο του χρόνου.\nΑσφαλές: Η εργονομική λαβή του MagicKnife εξασφαλίζει την άνεση και την ασφάλειά σας. Επιπλέον, το μάνταλο ασφαλείας προστατεύει εσάς και την οικογένειά σας από κοψίματα και τυχόν τραυματισμούς, όταν δεν το χρησιμοποιείτε.\nΕύχρηστο: Ο αποσπώμενος σχεδιασμός του το καθιστά κατάλληλο για κάθε χρήση στην κουζίνα. Είναι ιδανικό για λαχανικά, φρούτα, κρέατα, ψωμί, τυριά, κλπ.\nΔιαστάσεις: 24.5 x 7.5 cm\n1 x MagicKnife Πολυλειτουργικές Λεπίδες Κοπής


Παραιτήθηκε ο Δημήτρης Λιγνάδης από το Εθνικό Θέατρο – ολόκληρη η επιστολή του | OZON Magazine\nΠαραιτήθηκε ο Δημήτρης Λιγνάδης από το Εθνικό Θέατρο – ολόκληρη η επιστολή του\nΤην παραίτησή του υπέβαλε πριν λίγο ο Δημήτρης Λιγνάδης από τη θέση του Καλλιτεχνικού Διευθυντή του Εθνικού Θεάτρου. Η υπουργός Πολιτισμού, Λίνα Μενδώνη, την έκανε αμέσως δεκτή.\nΑπό την επιστολή της παραίτησής του φαίνεται ότι ο ηθοποιός και σκηνοθέτης ετοιμάζεται ίσως να κινηθεί νομικά, αντιδρώντας σε φήμες που τον εμπλέκουν σε μια σειρά σκανδάλων. Η παραίτησή του από τη θέση αυτή, στην οποία βρίσκεται από τον Σεπτέμβριο του 2019, ακολούθησε μια έντονη φημολογία στα social media. Μάλιστα, πριν λίγες μέρες, απαντώντας σε αυτά τα σχόλια, ο ίδιος είχε δηλώσει ότι συνεχίζει να ασκεί τα καθήκοντά του στο Εθνικό.\nΟλόκληρη η επιστολή του Δημήτρη Λιγνάδη:\nΔΗΜΗΤΡΗΣ ΛΙΓΝΑΔΗΣ ΕΘΝΙΚΟ ΘΕΑΤΡΟ ΠΑΡΑΙΤΗΣΗ ΥΠΟΥΡΓΟΣ ΠΟΛΙΤΙΣΜΟΥ


Kώστας Χαρδαβέλλας για καρκίνο: «Η γυναίκα μου κρυβόταν για να μην καταλάβω ότι κλαίει» | Έθνος\nΚώστας και Μαρία Χαρδαβέλα (Copyright: NDP)\nLIFESTYLE 10.06.2020 14:15\nΤελευταία Ενημέρωση 10.06.2020 14:16\nΟι σημαντικοί σταθμοί στην καριέρα του, οι γονείς που δεν γνώρισε ποτέ και ο έρωτας με τη σύζυγό του\nO Kώστας Χαρδαβέλλας βρέθηκε καλεσμένος στην εκπομπή «Μεσάνυχτα» και μίλησε για τα χρόνια πριν την τηλεόραση, για τη γνωριμία του κοινού με το «κοινωνικό ρεπορτάζ» του οποίου δικαιωματικά θεωρείται ο «πατέρας» και για τις εκπομπές του που έγραψαν ιστορία. Παράλληλα, περιέγραψε πώς αντιμετώπισε ο ίδιος και η οικογένεια του την περιπέτεια που είχε με τον καρκίνο. «Αναθεώρησα πολλά όταν διαγνώστηκα με καρκίνο το 2009 στους λεμφαδένες. Είναι σκληρό πράγμα. Το ανακάλυψα τυχαία. Μου είχε βγει στον ουρανίσκο ένα εξόγκωμα και νόμιζα ότι ήταν από το δόντι μου. Πήγα στον γιατρό και μου είπε ότι είναι καρκίνος. Εγώ τότε έκανα στο Alter τον "Αθέατο Κόσμο" και τις "Πύλες του ανεξήγητου".\nΌταν ρώτησα τον γιατρό "πόσο χρόνο έχω;" μου έδειξε τον ουρανό, ότι ο Θεός ξέρει. Ούτε οι γιατροί ξέρουν, ούτε εσύ, ούτε κανείς, ο Θεός ξέρει τι θα γίνει. Ήταν Ιούλιος τότε, έκανα χημειοθεραπείες Ιούλιο και Αύγουστο. Τον Σεπτέμβριο πήγα στην εκπομπή, μείον 40 κιλά. Το είπα στους συνεργάτες μου όταν κάναμε την πρώτη σύσκεψη για να προετοιμάσουμε την εκπομπή, είχα δέκα δημοσιογράφους στην ομάδα μου και τους έπιασαν τα κλάματα όταν με είδαν. Η ψυχή μου ξέρει πώς έκανα την εκπομπή εκείνο το βράδυ, ζαλιζόμουν και φοβόμουν ότι θα καταρρεύσω. Ήθελα να αποδείξω στον εαυτό μου ότι είμαι όρθιος, ζωντανός και δυνατός. Θα κερδίσω εγώ τον καρκίνο και όχι ο καρκίνος εμένα. Η σύζυγος μου δεν με έκανε ποτέ να νιώσω "αχ τον καημένο τι έπαθε;". Η γυναίκα μου κρυβόταν για να μην τη βλέπω να κλαίει» εξομολογήθηκε ο Kώστας Χαρδαβέλλας.\nΑλέξια Μουστάκα: Έφευγα από το δωμάτιο της μητέρας μου και έκλαιγα (vid)


Κειμενογράφηση - Ask Websites\nHome ΥΠΗΡΕΣΙΕΣ Κειμενογράφηση\nΑναλαμβάνουμε την συγγραφή κειμένων, τα οποία καλύπτουν ένα ευρύ πεδίο αντικειμένων. Η ύπαρξη επαγγελματικού περιεχομένου είναι ζωτικής σημασίας αν επιθυμούμε η ιστοσελίδα μας να είναι φιλική στις μηχανές αναζήτησης. Οι κανόνες που θέτουν οι ίδιες οι μηχανές αναζήτησης, όσον αφορά την κειμενογράφηση, είναι ιδιαίτερα αυστηροί. Ο ανταγωνισμός είναι τεράστιος και οι λεπτομέρειες είναι αυτές που κάνουν την διαφορά. Με σωστό σχεδιασμό και ακολουθώντας κατά γράμμα συγκεκριμένες τεχνικές, επιτυγχάνουμε το επιθυμητό αποτέλεσμα.\n…Όταν ο Bill Gates το 1996 έλεγε πως το περιεχόμενο είναι ο βασιλιάς, προφανώς είχε στο μυαλό του την σημερινή εποχή. Μην υποτιμάτε την δύναμη ενός σωστού κειμένου.\nΗ κειμενογράφηση μίας ιστοσελίδας μπορεί να χωριστεί σε 2 κατηγορίες.\nα) Στατικές σελίδες. Είναι τα κείμενα που θα χρησιμοποιηθούν σε στατικές σελίδες (περιγραφή υπηρεσιών, ποιοι είμαστε κ.α.). Το ύφος που θα χρησιμοποιηθεί πρέπει σίγουρα να αντιπροσωπεύει την ταυτότητά σας και να αναδεικνύει την επιχείρησή σας.\nβ) Άρθρα. Είναι το blog της ιστοσελίδας μας, το οποίο πρέπει να ενημερώνεται ανά τακτά χρονικά διαστήματα. Εκεί ο χρήστης μπορεί να διαβάσει θέματα επικαιρότητας σχετικά με το αντικείμενό μας αλλά και να του δώσουμε απαντήσεις σε πιθανές απορίες. Αυτό έχει πολλαπλά οφέλη τα οποία μπορείτε να διαβάσετε εδώ.\nΓια να μπορούμε να πετύχουμε τους στόχους μας, στην ASK έχουμε 3 βασικούς κανόνες:\nΣχεδιασμός – Λέξεις κλειδιά. Επιλέγουμε εξ αρχής που θέλουμε να επικεντρωθούμε και σχεδιάζουμε την ιστοσελίδα στοχεύοντας στις λέξεις κλειδιά. Ο σωστός σχεδιασμός είναι η μισή δουλειά.\nΕργαλεία ελέγχου. Χρησιμοποιούμε απαραίτητα εργαλεία που μας δίνουν online συμβουλές για την βελτιστοποίηση των κειμένων μας.\nΕκπαιδευόμαστε. Τα δεδομένα αλλάζουν ανά τακτά χρονικά διαστήματα. Συνεχώς προστίθενται νέες απαιτήσεις και είναι αναγκαίο να γνωρίζουμε όλες τις εξελίξεις ώστε τα κείμενά μας να ξεχωρίζουν.\nΚειμενογράφηση – Εκδήλωση ενδιαφέροντος\nΘέλετε κείμενα φιλικά στις μηχανές αναζήτησης; Συμπληρώστε την παρακάτω φόρμα επικοινωνίας και σύντομα θα επικοινωνήσουμε μαζί σας.\nΕνδιαφέρομαι γιαΚείμενα για εταιρική ιστοσελίδαΆρθρα για blogΆλλο


Έχω μάτια και βλέπω: 2012 – Έτος θέσπισης Ελληνικής ΑΟΖ(!)\nΗ Τουρκία και η Βενεζουέλα είναι δύο χώρες που έχουν στις ακτές τους κατοικημένα νησιά που δεν τους ανήκουν κι αυτό τους δημιουργεί μεγάλο πρόβλημα και μικρή ΑΟΖ. Επειδή η συνήθης τακτική, κατά τις διμερείς συμφωνίες καθορισμού των σημείων της ΑΟΖ ακολουθεί αυτό της μέσης γραμμής ή άλλως της μέσης απόστασης,καθιστά προνομιούχα γεωπολιτικά τη χώρα που έχει νησιά και μάλιστα όσο πιο απομονωμένα και μακρύτερα αυτά βρίσκονται τόσο το καλύτερο. Και αυτό είναι που …πονάει περισσότερο την Τουρκία. Το χαρακτηριστικότερο παράδειγμα απομεμακρυσμένο νησιού με μεγάλη ΑΟΖ είναι το τροπικό Γαλλικό νησί Ευρώπα έκτασης μόλις 28 km που βρίσκεται στο κανάλι της Μοζαμβίκης (ΝΑ Αφρική) που αποδίδει όμως στη Γαλλική ΑΟΖ 127.300 km\nΤο νησί αυτό, που το μεγαλύτερο ύψος του είναι μόλις 7 μέτρα, για να έχει ΑΟΖ κατοικείται από Γάλλους στρατιωτικούς (είναι και οι μόνοι που αντέχουν) τους οποίους αντικαθιστούν οι Γάλλοι κάθε εξάμηνο. Αυτό μπορεί να αποτελέσει από μόνο του και μια απάντηση στους αδαείς Έλληνες που υποστηρίζουν ότι «το Καστελόριζο είναι μακριά». Στον πίνακα Νο1 φαίνεται και με αριθμούς γιατί η Τουρκία επιθυμεί τη μη θεσμοθέτηση της Ελληνικής ΑΟΖ, αφού αν και η έκταση της είναι κατά 6 φορές μεγαλύτερη από την έκταση της Ελλάδας,η ΑΟΖ της είναι κατά πολύ μικρότερη. Στον ίδιο πίνακα φαίνεται η τεράστια ΑΟΖ της Γαλλίας που οφείλεται στα πολλά Γαλλικά απομεμακρυσμένα νησιά. Γιατί λοιπόν η Τουρκία δημιούργησε στη Μαύρη Θάλασσα ΑΟΖ, μετά από συμφωνία με τη Ρουμανία, τη Βουλγαρία και την τότε Σοβιετική Ένωση και μάλιστα βασισμένη στην πρακτική της μέσης γραμμής; Γιατί υπέπεσε η Τουρκία σε ένα τόσο μεγάλο και διπλό στρατηγικό λάθος ήτοι έμμεση αναγνώριση ΑΟΖ και αποδοχή της πρακτικής της μέσης γραμμής; Κι επειδή δεν είναι το μόνο, μήπως η φημολογούμενη εξωτερική πολιτική της Τουρκίας και το «στρατηγικό βάθος»του Νταβούτογλου είναι αν μη τι άλλο υπερτιμημένα;\nΓιατί είναι σημαντικό το Καστελόριζο (Μεγίστη)\nΜία εικόνα της ΑΟΖ στην περιοχή μπορεί να μας λύσει όλες τις απορίες για ποιο λόγο το σύμπλεγμα του Καστελόριζου με τη Ρω και τη Στρογγύλη είναι πολύ σημαντικό για την Ελλάδα και τον Ελληνισμό. Χωρίς το Καστελόριζο η Ελλάδα όχι μόνον θα χάσει (ή η Τουρκία θα κερδίσει)ΑΟΖ εμβαδού τουλάχιστον 21.851 km για εκμετάλλευση (πετρέλαιο, φυσικό αέριο & αλιεία), αλλά το χειρότερο είναι ότι θα έχουμε να κάνουμε με τον αποκλεισμό των συνόρων των ΑΟΖ Ελλάδας και Κύπρου καθόσον η επέκταση της Τουρκικής ΑΟΖ προς Νότο, που μπορεί να γίνει μόνον αν δεν αναγνωριστούν τα δικαιώματα του Καστελόριζου, την κάνει να αποκτά σύνορα με την Αιγυπτιακή ΑΟΖ. Αν συμβεί αυτό θα είναι η μεγαλύτερη διπλωματική και στρατηγική ήττα της Ελλάδας και του Ελληνισμού αφού δε θα μπορούμε οριστικά πλέον να μιλάμε για κοινά σύνορα με την Κύπρο με ότι συνεπάγεται αυτό για τις πολιτιστικές, εμπορικές, αμυντικές σχέσεις και επαφές των δύο χωρών.\nΗ πρόσφατη δήλωση της Αιγύπτου περί κοινών επαφών Αιγύπτου, Τουρκίας και Κύπρου (να το δω και να μην το πιστέψω) για οριοθέτηση της ΑΟΖ των τριών κρατών, καλό είναι να μας αφυπνίσουν και να περάσουμε από την απραξία στην πράξη. Να καθορίσουμε προσεκτικά το στρατηγικό πλαίσιο των ενεργειών μας, δίδοντας ιδιαίτερη σημασία στα δύο εξίσου σημαντικά τριπλά σημεία επαφής Τουρκίας-Ελλάδας-Κύπρου και Ελλάδας-Κύπρου-Αιγύπτου, ενώ παράλληλα να επισημάνουμε στους εταίρους μας στην Ευρωπαϊκή Ένωση ότι Ελληνική ΑΟΖ σημαίνει Ευρωπαϊκή ΑΟΖ.\nΓιατί όμως τόσα χρόνια οι Ελληνικές κυβερνήσεις και το ΥΠΕΞ κωλυσιεργούν και δεν ανακηρύττουν την Ελληνική ΑΟΖ και τη σύνδεση αυτής (μέσω του συμπλέγματος του Καστελόριζου με τη Ρω και τη Στρογγύλη) με την αντίστοιχη ΑΟΖ της Κυπριακής Δημοκρατίας;Γιατί αναλωνόμαστε σε ατέρμονες συνομιλίες με τους Τούρκους για την υφαλοκρηπίδα και δεν ακυρώνουμε το πρόβλημα του Casus Belli για τα 12 ναυτικά μίλια και το αβέβαιο αποτέλεσμα του Δικαστηρίου της Χάγης, ανακηρύσσοντας απλά την ΑΟΖ; Γιατί οι έχοντες το δικαίωμα της απόφασης των Ελληνικών κυβερνήσεων και οι σύμβουλοι τους διακατέχονται από φοβίες; Γιατί δεν κάνουν αυτό που έκανε ένα πολύ μικρότερο κράτος από εμάς, η Κύπρος; Μα είναι απλό, γιατί η Κύπρος είχε στρατηγική. Είχε συμβούλους σαν τον καθηγητή κ. Νικόλαο Λυγερό και ηγέτες σαν τον συγχωρεμένο Τάσο Παπαδόπουλο. Είχε στρατηγική βάθους. Η πρώτη διακρατική συμφωνία για την Κυπριακή ΑΟΖ έγινε με την Αίγυπτο το 2003 (πριν ακόμα η Κύπρος ενταχθεί στην ΕΕ),ακολούθησε η δεύτερη με το Λίβανο το 2007, η τρίτη με το Ισραήλ το 2010 και η ανάθεση έρευνας έγινε στην Αμερικάνικη πετρελαϊκή εταιρεία Ισραηλινών συμφερόντων Noble Energy το 2011. Ένα τέλεια σχεδιασμένο και με απόλυτη ακρίβεια και σύνεση εκτελεσμένο, στρατηγικό σχέδιο.\nΌχι άλλα λάθη με την Ελληνική ΑΟΖ\nΌπως χαρακτηριστικά αναφέρει ο στρατηγικός αναλυτής κ. Λυγερός η απραξία που επέδειξε η Ελλάδα για 30 χρόνια στο θέμα της ΑΟΖ είναι προτιμότερη από μία λάθος ενέργεια,μία λάθος διακρατική συμφωνία, μία λάθος υπογραφή. Δεν πρέπει όμως να ξεχνάμε τα λάθη του παρελθόντος αλλά να διδασκόμαστε από αυτά. Ένα τέτοιο έγινε σύμφωνα με τον έμπειρο πολιτικό και πρώην υπουργό της Κυπριακής Δημοκρατίας κ. Νίκο Ρολάνδη το 2003 (μπορούμε να το δούμε και στο διαδίκτυο www.youtube.com/watch?v=Pq8eYawkZu4). Ζήτησε(!) ο τότε υπουργός εξωτερικών της Ελλάδας το 2003 από την Κύπρο να αλλάξει μια\nσυμφωνία με την Αίγυπτο, με την οποία εάν ολοκληρωνόταν όπως προβλεπόταν αρχικά- το Κάιρο θα είχε αποδεχθεί πως το Καστελόριζο έχει ΑΟΖ. Ζήτησε η Ελλάδα από την Κύπρο να φέρει τη μέση γραμμή 8 ναυτικά μίλια ανατολικότερα (εικόνα Νο3) θέτοντας τα δικαιώματα του Καστελόριζου υπό αμφισβήτηση. Αυτό εξαιρεθήκαμε από το Διεθνές Δίκαιο. Βάλαμε αυτογκόλ και μάλιστα από τα αποδυτήρια. Και γιατί κάναμε αυτό το στρατηγικό λάθος; Για να μην ενοχλήσουμε την Τουρκία. Η γνωστή πολιτική της Ελλάδας τα τελευταία 30χρόνια, η πολιτική της υποχωρητικότητας. Νομίσαμε και δυστυχώς ακόμα νομίζουμε ότι αν κάνουμε ένα βήμα πίσω θα κάνει το ίδιο και ο αντίπαλος. Η τακτική αυτή αποδείχτηκε εκ του αποτελέσματος, ως ένα τεράστιο λάθος. Περίτρανες αποδείξεις – παραδείγματα η Κύπρος που καταφέραμε μια εισβολή να οδηγηθεί στο σχέδιο ΑΝΑΝ (ευτυχώς που δεν το υπέγραψε η Κύπρος), η FYROM (Σκόπια) που για το θέμα της ονομασίας βρεθήκαμε να είμαστε αυτοί που καταπατούμε ενδιάμεσες συμφωνίες (Δικαστήριο της Χάγης) και το Αιγαίο Πέλαγος που διεκδικούν το μισό οι Τούρκοι.\nΤι πρέπει να γίνει …αύριο\nΠαρόλα αυτά όμως δεν έχουμε υπογράψει καμία διακρατική συμφωνία. Πέρασαν από τότε οκτώ ολόκληρα χρόνια και καλούμαστε να διαχειριστούμε αυτό το λάθος. Ο πανικός που διακατέχει αυτή την περίοδο την Τουρκία δεν πρέπει να περάσει στη δικιά μας πλευρά. Πρέπει να διδαχτούμε από το παράδειγμα της Κύπρου αλλά και την πρακτική χωρών όπως η Γαλλία. Απαιτείται σύνεση και προσεκτικά βήματα. Απαιτείται ΣΤΡΑΤΗΓΙΚΗ. Καλείται η νέα κυβέρνηση που θα προκύψει από τις εκλογές να καλέσει ως συμβούλους τον πανεπιστημιακό καθηγητή Θεόδωρο Καρυώτη, τον ακαδημαϊκό Βασίλειο Μαρκεζίνη και το στρατηγικό αναλυτή κ. Νικόλαο Λυγερό προκειμένου να καθορίσουν ένα στρατηγικό σχέδιο δράσης. Τα λένε τόσα χρόνια και δεν τους ακούει κανείς. Πρέπει να μπει ένα τέλος στις φοβίες μας και στην υποχωρητικότητα μας. Αυτή η πρακτική δεν ταιριάζει στους Έλληνες αλλά κυρίως στον Ελληνισμό, που αντιμετώπισε αλλά άντεξε στο πέρασμα του χρόνου σκλαβιές, γενοκτονίες και συνεχείς πολέμους. Ας γίνει η αρχή της εξόδου από την οικονομική κρίση, με τη θέσπιση της Ελληνικής ΑΟΖ (που θα είναι και Ευρωπαϊκή ΑΟΖ) και την έναρξη της οριοθέτησης με διακρατικές συμφωνίες, εντός του 2012…\nΑναρτήθηκε από exomatiakaivlepo στις 1/12/2012 09:20:00 π.μ.


Tα καλύτερα μέρη για brunch στην Αθήνα - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Tα καλύτερα μέρη για brunch στην Αθήνα\nTα καλύτερα μέρη για brunch στην Αθήνα\nTo πολυσύχναστο στέκι του πεζόδρομου της οδού Αιόλου είναι μονίμως κατάμεστο, οποιαδήποτε ώρα και αν περάσεις. Ειδικά τις Κυριακές όμως, από τις 12 μ.μ μέχρι και τις 6 μ.μ τα μεγάλα τραπέζια που βρίσκονται στο εσωτερικό του είναι κλεισμένα από παρέες που απολαμβάνουν το γεύμα τους. Από την πολυεθνική του κουζίνα αρκεστήκαμε στο toast benedict, με δύο αυγά ποσέ, σωταρισμένα μανιτάρια και σως hollandaise (9 ευρώ) και στα pancakes με τρεις τηγανίτες, βούτυρο, maple syrup, μαρμελάδα και πραλίνα (5.50 ευρώ). Τip: Αν πάτε σχετικά αργά, τολμήστε να δοκιμάσετε το ζεστό κρασί gluhwein σαν συνοδευτικό αφέψημα.\nΜama Roux, Αιόλου 48, 213 0048382\nΣτo “κρυμμένο” βιολογικό εστιατόριο του Kολωνακίου σε παρακολουθούν από τις ταπετσαρίες του τοίχου ο Frank Sinatra και η Rita Hayworth, ενώ γεύεσαι καθημερινά το brunch σου από νωρίς το πρωί στις 10 π.μ μέχρι και τις 2 μ.μ. Οι τολμηροί και λάτρεις των πικάντικων γεύσεων μπορούν να επιλέξουν τα “Aυγά του γελαδάρη” πάνω σε tortilla με καυτερή σάλτσα, κόκκινα φασόλια και λίγο αβοκάντο που κάνει πιο ελαφρύ το πιάτο (7.50 ευρώ). Tip: Αν επιλέξεις καφέ τις καθημερινές από τις 9 π.μ έως τη 1μ.μ θα τον πληρώσεις στην μισή τιμή, αλλά μπορείς να προτιμήσεις και τον χυμό από ρόδι ή από αρώνια.\nNice ‘n’ easy, Ομήρου 60, 210 3617201\nΘέλοντας να δώσει έναν νεοϋορκέζικο αέρα σε ένα από τα πιο κεντρικά σημεία της Αθήνας, το μαγαζί με την μοντέρνα αισθητική και διακόσμηση λειτουργεί επτά ημέρες την εβδομάδα ως brunch spot, από τις 12μ.μ έως τις 6 μ.μ. Δοκιμάσαμε αυγά benedict με καπνιστό σολομό, σως από κρόκο αυγού και λάιμ (7.40 ευρώ) και pancakes με φρούτα (6.50 ευρώ). Τip: Αν δεν έχεις χρόνο να καθίσεις εκεί, σου τα δίνουν και σε πακέτο ή αν δουλεύεις κάπου κοντά, παραγγέλνεις τηλεφωνικά και σου τα στέλνουν με delivery.\nHip, Μητροπόλεως 26, 2130154698\nΜπαίνοντας νομίζεις πως βρίσκεσαι ωκεανούς μακριά και βιώνεις την περίοδο της αμερικανικής ποτοαπαγόρευσης την δεκαετία του ’20. Ωστόσο μπορείς στους άνετους καναπέδες του να αποφύγεις όντως την κατανάλωση αλκοόλ και να μυηθείς στην κουζίνα του που είναι ανοιχτή καθημερινά από τις 10:30 π.μ μέχρι και τις 7 μ.μ. Το σπέσιαλ πιάτο του που περιλαμβάνει δύο είδη αυγών, στο φούρνο με μανιτάρια και λάδι τρούφας και ποσέ με σπανάκι σωτέ, συνοδευμένα από τραγανό μπέικον και λουκάνικο (14 ευρώ) είναι το μόνο που σερβίρεται αποκλειστικά τις Κυριακές. Tip: Οι λάτρεις του οίνου δεν θα μείνουν ανικανοποίητοι από την τεράστια γκάμα σε φιάλες που γεμίζουν τη μπάρα του.\nOsterman, Πλατεία Αγίας Ειρήνης 10, 210 3243331\nΤο πρώτο καφέ/μπαρ για ποδηλάτες -και όχι μόνο- της Αθήνας είναι η πιο φτηνή επιλογή για αυθεντικό βρετανικό brunch, ανεξαρτήτως μέρας, με την κουζίνα του να λειτουργεί από τις 10 π.μ έως και τις 5μ.μ. Oι τιμές του ξεκινούν από 2 ευρώ και οι χορτοφάγοι θα ικανοποιηθούν από τις πολλές επιλογές που έχουν. Το Kedgerre με καπνιστή πέστροφα, ρύζι, κάρυ, ντομάτες και αυγά, κόλιανδρο και φρέσκο κρεμμυδάκι είναι η πιο δημοφιλής του συνταγή (4.50 ευρώ). Τip: Μπορείς να κάνεις μια μικρή παρατυπία, ξεκινώντας από νωρίς τις μπύρες που κοστίζουν μόλις 2.50 ευρώ τα 500ml.\nΗandlebar, Mελανθίου 8, 211 4093002\nΗ Νέα Υόρκη, σε όλο της το μεγαλείο, έχει εγκατασταθεί κοντά δύο χρόνια στην περιοχή των Αμπελοκήπων. Η κουζίνα του δεν θα μπορούσε να έχει τίποτα λιγότερο από χορταστικά burgers και sandwiches, το Σαββατοκύριακο όμως μεταξύ 12μ.μ και 6μ.μ, καλό θα ήταν να κάνεις μια κράτηση, αφού τα λιγοστά τραπέζια του γεμίζουν από φανατικούς του brunch μενού του που αρέσκονται να απολαμβάνουν eggs benedict με καπνιστό ζαμπόν και σάλτσα Dijon hollandaise σε σπιτικό english muffin (6,95 ευρώ) και pancakes με bacon, τηγανητό αυγό και maple syrup (5,95 ευρώ). Tip: Κατά την έξοδο, υπόκυψε στην λαιμαργία σου και πάρε ένα pastrami bagel σε πακέτο για το δρόμο.\nNew York Sandwiches, Σινώπης 3, 210 7778475\nΤο επιβλητικό σκηνικό του συγκεκριμένου πολυχώρου σε δελεάζει για ένα brunch αλα Upper east side. Με έναν κατάλογο γεμάτο επιλογές που προσφέρεται μόνο την Κυριακή από τις 12 μ.μ έως τις 8 μ.μ και περιλαμβάνει σάντουιτς, αυγά, γλυκά, σαλάτες και burgers, δεν θα ξέρεις τι να πρωτοδιαλέξεις. Ο σεφ του Marko Rossi μας ετοίμασε απολαυστικά eggs benedict (8.50 ευρώ) και pancakes με μπόλικη nutella και τριμμένα μπισκότα (7 ευρώ) που ένα άτομο μάλλον δεν καταφέρνει μόνο του. Tip: Ρωτήστε για την σούπα ημέρας.\nΝixon, Αγησιλάου 61, 2103462077\nΤο εστιατόριο σκανδιναβικών γεύσεων του Μεταξουργείου παρέχει ναι μεν μικρή ποικιλία ως προς τα πιάτα του, αλλά οι μερίδες του είναι αρκετά ικανοποιητικές.Η ξύλινη διακόσμηση (οικεία σε εμάς πλέον εξαιτίας του ikea) και η χαλαρή μουσική του είναι ιδανική για όσους πάρουν το γεύμα τους αργά την Κυριακή, από τη 1 μ.μ έως και τις 6 μ.μ . Δοκιμάσαμε το safka burger με μοσχαρίσιο κιμά, τομάτα, πίκλες, σάλτσα ρεμούλαντ και καπνιστά κρεμμύδια (11 ευρώ) και bagel με καπνιστό σολωμό και cream cheese συνοδευόμενο από σαλάτα (7, 50 ευρώ). Tip: Όλα τα bagels και τα ψωμάκια του είναι σπιτικά.\nSafka, Μ. Αλεξάνρου 80 – 82, 2105243340\nΤο εστιατόριο του St. George Lucabbetus με την απαράμιλλη θέα, καλεί τόσο τους πελάτες του όσο και τους επισκέπτες του σε ένα πλούσιο μπουφέ με κυριακάτικες εφημερίδες στην τιμή των 18 ευρώ, από τις 12 μ.μ έως στις 4 μ.μ , ενώ στα decks βρίσκεται η Εφη Μαλτέζου του Galaxy 92FM. Σαλάτες, τυριά, αλλαντικά, καπνιστός σολομός, τορτίγιες, κις λορέν, κρουασάν και σουβλάκια φρούτων έτοιμα να βυθιστούν σε ένα συντριβάνι σοκολάτας, είναι μερικά από αυτά που θα αντικρίσεις πηγαίνοντας να γεμίσεις το πιάτο σου. Πέρα από αυτά όμως υπάρχουν και επιπλέον εδέσματα που μπορείς να επιλέξεις αν δεν σε χορτάσουν τα παραπάνω. Tip: Ιδανικό για γονείς, αφού παρέχει χώρο για να απασχοληθούν οι μπόμπιρες της παρέας.\nLe Grand Balcon, Κλεομένους 2, 2107290711\nΕδώ θα πέσεις πάλι σε μπουφέ αλλά θα χρειαστείς μικρότερο budget, αφού πληρώνεις μόνο 8.50 ευρώ για αλμυρές και γλυκές γεύσεις κάθε σαββατοκύριακο μεταξύ 12 μ.μ και 5 μ.μ. Ο ιδιοκτήτης Νίκος Παπαθεοδώρου, επί πολλά συναπτά έτη κάτοικος Βερολίνου, επιθυμούσε να δημιουργήσει μια φτηνή επιλογή για δεκατιανό στο οποίο θα μπορείς να φας όσο τραβάει η όρεξή σου. Η μεγαλύτερη του ικανοποίηση είναι πως πλέον δεν βρίσκεις εύκολα τραπέζι την Κυριακή, ενώ πριν καθιερώσει το brunch ήταν, όπως λέει, η χειρότερη μέρα για το μαγαζί. Tip: Δοκιμάστε την μαρμελάδα αχλάδι και τη μερέντα, φτιαγμένες από τα χεράκια τους.\nΤο τσάι, Λυκαβηττού και Α, Σούτσου 19, 210 3388941\nΟ μίνιμαλ χώρος του συνάδει απόλυτα με τα εξίσου μη κραυγαλέα αλλά άπειρα σε ποικιλία πιάτα που προσφέρει για το Τhe IT synday brucnh, όπως το αποκαλούν, που θα το βρεις από τις 12 μ.μ έως τις 6 μ.μ . Υπό τους ήχους jazz μουσικής υπόκρουσης επιλέξαμε το Sunday burger με αβοκάντο, μπέικον, μανιτάρια και τηγανιτό αυγό (12 ευρώ), αυγό ποσέ με σπανάκι και σάλτσα γιαουρτιού ( 6 ευρώ) και για επιδόρπιο french toast με σιρόπι σφενδάμου (8 ευρώ). Tip: Παρότι δημιουργήθηκε μόλις τον περασμένο Νοέμβρη, ο πεντασέλιδος κατάλογος του καλύπτει όλα τα γούστα και τις γεύσεις.\nΙΤ, Σκουφα 29, 210 3635773\nΠηγή : www.popaganda.gr


Αϊκίντο. Η πολεμική τέχνη. Η Πολεμική Διαδικασία. Η προσέγγιση του Ηγέτη. | Blog\nΑϊκίντο. Η πολεμική τέχνη. Η Πολεμική Διαδικασία. Η προσέγγιση του Ηγέτη.\nΑϊκίντο Η πολεμική τέχνη. Η Πολεμική Διαδικασία. Η προσέγγιση του Ηγέτη.\nΤο παρόν άρθρο απευθύνεται σε ασκούμενους στο αϊκίντο, ανοιχτόμυαλους μελετητές των πολεμικών τεχνών, ηγέτες επιχειρήσεων και κοινωνικών ομάδων, καθώς και Coach και Συμβούλους Ηγετικότητας που έχουν την ικανότητα, αντοχή και την επιμονή να ψάξουν για τα μυστικά πίσω από έννοιες που δεν καταλαβαίνουν εκ πρώτης όψεως.\nΠιο παλιά, όσο έμενα ακόμα στο Λονδίνο, όπου τα πάντα ήταν απλά και πιο μπερδεμένα, αποφάσισα ότι βαρέθηκα τα βάρη στο γυμναστήριο και το να επιστρέψω στο Τάε Κβον Ντο για να διατηρήσω τη φυσική μου κατάσταση απλά δεν ήταν αρκετά ενδιαφέρον για έναν Ψυχοθεραπευτή στα 25 του. Χρειαζόμουν κάτι που να με πήγαινε πιο μακριά από την αύξηση της μυϊκής μάζας μου ή τη βελτίωση της ικανότητάς μου για γροθιά-κλωτσιά-γροθιά-γονατιά-άμυνα-κλωτσιά-αγκωνιά-γονατιά-γροθιά-κλωτσιά-άμυνα.\nΉταν γύρω στο 2000 και ο δρόμος μου καθώς και εκτενής έρευνα με οδήγησαν στο London Aikido Club του Andy Hathaway, στο Stoke Newington. Πέρασα τα απόμενα 6 χρόνια εκεί, σε ένα αρκετά πειθαρχημένο, απομονωμένο και εσωστρεφές περιβάλλον, το οποίο όμως μου έθεσε δυνατά θεμέλια για την ακρίβεια, τη δύναμη και τη σχολαστικότητα στη μελέτη της τέχνης. Με την επιστροφή μου στην Ελλάδα το 2006, συνέχισα τη μελέτη μου με τον Tony Sargeant (το οποίο περιλάμβανε ένα 6ωρο ταξίδι από το σπίτι μου στην Αθήνα στη σχολή του στην Κεφαλλονιά), ενώ έκανα και προπόνηση με επιφανείς Έλληνες αϊκιντόκα όπως ο εκλειπών Γιάννης Τσοροτιώτης και ο Γιάννης Μιχαήλος.\nΕίκοσι χρόνια αργότερα, ο συνένοχός μου Άγγελος Σκέμπρης και εγώ βασανίζουμε νέους και όχι τόσο νέους μαθητές στη δική μας σχολή, το Evolution Dojo στην Αθήνα, υπό την καθοδήγηση του Urban Aldenklint, ο οποίος ταξιδεύει μερικές φορές το χρόνο από τη Σουηδία για να μας συμμαζέψει.\nΕίναι μία Οδύσσεια. Και για κάποιον που ζει ως Σύμβουλος Ηγετικότητας και Executive Coach, είναι επίσης και παράδοξο: ανεξάρτητα από το πόση προσπάθεια καταβάλλω, ανεξάρτητα από τη σημασία στη λεπτομέρεια και την επανάληψη, σπάνια νιώθω ότι το πέτυχα σωστά ή ότι έφτασα στον προορισμό. Οι απαιτήσεις, πρώτα από όλα στο μυαλό μου και έπειτα στο σώμα μου, είναι απλά κολοσσιαίες. Η αφοσίωση που χρειάζεται είναι απλά ανελέητη. Παρόλα αυτά, βρέξει χιονίσει, είμαι εκεί πρακτικά κάθε Δευτέρα, Τετάρτη και Σάββατο, βογκάω και πονάω και διαμαρτύρομαι και παρόλα αυτά περνάω 90 λεπτά προπόνησης.\nΓιατί, θα αναρωτηθείτε;\nΤο αϊκίντο δημιουργήθηκε από τον Morihei Ueshiba στην Ιαπωνία στις αρχές του 20ου αιώνα και ήταν η φυσική εξέλιξη του Daito Ryu Aiki Jujutsu. Μερικώς πολεμική τέχνη και μερικώς πολεμική διαδικασία, το αϊκίντο αποτελείται από κλειδώματα, ρίψεις, και περιστασιακά χτυπήματα, τα οποία είτε εκμεταλλεύονται την επιθετική ροπή του αντιπάλου για να τον βοηθήσουν να συνεχίσει στο δρόμο του, είτε τον σταματούν πριν προλάβει να εκδηλωθεί. Περιλαμβάνει επίσης εκπαίδευση στα όπλα με το Bokken (γιαπωνέζικο σπαθί), το Jo (γιαπωνέζικο ραβδί) και το tanto (γιαπωνέζικο μαχαίρι). Είναι όμορφο να το βλέπεις και πιο όμορφο να το βιώνεις, ιδιαίτερα όταν\nεκτελείται από πεπειραμένους ασκούμενους. Για όσους δεν έχετε καθόλου επαφή, σκεφτείτε τον Steven Seagal. Αυτά που κάνει και τους ρίχνει όλους κάτω; Είναι αϊκίντο.\nΤο αϊκίντο είναι μία πολεμική τέχνη που βασίζεται σε αρχές. Μου αρέσουν οι αρχές. Διευκολύνουν την καθαρή σκέψη, απλοποιούν τις επιλογές και συχνά εξαφανίζουν τα διλήμματα.\nΑυτές είναι οι αρχές στις οποίες επιμένω όποτε διδάσκω αϊκίντο:\nΗ θέση των ποδιών – hamni: Σε αντίθεση με τις περισσότερες πολεμικές τέχνες, που θεωρούν ότι πολεμάς έναν αντίπαλο τη φορά, το αϊκίντο θεωρεί ότι μπορεί να υπάρχουν πάνω από ένας επιτιθέμενος, όπως συνέβαινε συχνά στη εποχή των σαμουράι (ή όπως συμβαίνει συχνά στη ζωή). Αυτό απαιτεί την ικανότητα αλλαγής κατεύθυνσης του σώματος όσο το δυνατόν πιο γρήγορα γίνεται. Για να το καταφέρουμε αυτό, τα πόδια πρέπει να είναι σε μία θέση σχήματος «Τ», αντί για «Γ», όπως συμβαίνει στις περισσότερες πολεμικές τέχνες. Αυτή στην αρχή είναι μία αρκετά άβολη στάση ακόμα και σήμερα συχνά δυσκολεύομαι να κρατήσω την ισορροπία μου ευτυχώς η εμπειρία μου με έχει βοηθήσει να το κάνω να φαίνεται ως φυσικό κομμάτι της κίνησής μου, αλλά μέσα μου ξέρω ακριβώς τι έχει συμβεί! Το πλεονέκτημα της θέσης hamni είναι ότι μπορείς εύκολα να αλλάξεις κατεύθυνση ανά πάσα στιγμή, χωρίς να χρειάζεται απαραίτητα να αλλάξεις το σχετικό προσανατολισμό των ποδιών• αυτό φυσικά δίνει φοβερή ευκινησία, σταθερότητα και ταχύτητα. Το μειονέκτημα είναι ότι αυτό είναι δύσκολο να το τελειοποιήσεις και απαιτείται πειθαρχία και συγκέντρωση για να το συντηρήσεις.\nΗ θέση του σώματός σου σε σχέση με τη θέση του αντιπάλου: 45°. Έχω περάσει πολλές φορές όλο το μάθημα μιλώντας για τις 45° και επαναλαμβάνοντας τον αριθμό αυτό τόσες πολλές φορές που έχει καταλήξει να είναι το 90% των όσων λέω. Το σώμα του αϊκιντόκα πρέπει να έχει γωνία 45° σε σχέση με αυτό του επιτιθέμενου, λες και όλη του η ύπαρξη είναι ένα δόρυ που θα περάσει μέσα από τη μία πλευρά των πλευρών και θα βγει από την άλλη. Αυτό εξυπηρετεί δύο σκοπούς: Πρώτον και κυριότερο, βγάζει τον αϊκιντόκα από την ευθεία της επίθεσης. Δεύτερο, τοποθετεί τον αϊκιντόκα, πλέον πλήρως προστατευμένο, πάνω στην ευθεία των απροστάτευτων πλευρών του επιτιθέμενου. Η αρχή αυτή δεν είναι διαπραγματεύσιμη. Εκτός αν καταφέρετε τις 42°, καθώς το 42 είναι αποδεκτό, αφού είναι η απάντηση της ζωής, του σύμπαντος και για τα πάντα.\nΤο ύψος του σώματος: Δεν είστε τραμπολίνο, είστε μαριονέτα. Τα γόνατα είναι λυγισμένα, τα πόδια αυστηρά σε στάση hamni και η πλάτη ευθεία. Οι περισσότερες πολεμικές τέχνες θα διδάξουν στους ασκούμενους να κάνουν μικρές πηδηχτές κινήσεις και να αλλάξουν το ύψος του σώματος (πάνω και κάτω), καθώς και την κατανομή του βάρους (μπροστά και πίσω), δίνοντας έτσι πολλή κίνηση τόσο στον κατακόρυφο όσο και στον οριζόντιο άξονα. Δεν το κάνουμε αυτό στο αϊκίντο. Πρώτα από όλα επειδή είναι αναξιοπρεπές. Δεύτερον, επειδή θέλουμε να διατηρήσουμε τη βαρυτική σχέση μας με το έδαφος και να έχουμε «μάζα», σαν τα πόδια μας να είναι βιδωμένα στο πάτωμα (συμπεριλαμβανομένων και των φτερνών μας, που πρέπει να παραμένουν σε επαφή με το έδαφος πάντα). Είναι σαν να έχουμε ένα μεγάλο ραβδί που περνάει μέσα από τον κατακόρυφο άξονά μας και περιστρεφόμαστε γύρω από αυτό. Αυτό μας δίνει σταθερότητα, συνέπεια και δύναμη.\nΤο κέντρο της κίνησής μας: είναι στους γοφούς. Οι γοφοί κινούνται πρώτοι. Είναι άλλωστε ο μεγαλύτερος και δυνατότερος μυς μας, στρατηγικά τοποθετημένος ακριβώς στο κέντρο. Δεν μπορεί να το αμφισβητήσει κανείς αυτό. Είναι εύκολα ο δυνατότερος μυς. Οι πυγμάχοι το γνωρίζουν αυτό και για αυτό κάθε γροθιά που ρίχνουν είναι από τους γοφούς. Στο αϊκίντο, που η αλλαγή κατεύθυνσης είναι ζωτικής σημασίας, αυτό είναι θεμελιώδες. Εάν κινηθεί το κέντρο, τα πόδια, τα χέρια και το κεφάλι θα ακολουθήσουν.\nΗ κατανομή του βάρους και η τοποθέτηση του σώματος: Ακόμα και όταν κινούμαστε προς τα πίσω, το βάρος και η τάση μας είναι προς τα μπροστά. Το βάρος είναι 60% στο μπροστινό πόδι και 40% στο πίσω. Αυτό σημαίνει ότι είμαστε πάντα έτοιμοι να κινηθούμε προς τα εμπρός, σε αντίθεση με το να είμαστε ακινητοποιημένοι από μία αόρατη άγκυρα. Σκεφτείτε τι σημαίνει αυτό.\nΕπίθεση και άμυνα: Ξεχάστε αυτές τις έννοιες. Δεν υπάρχουν. Δεν υπάρχει ούτε ο θρίαμβος, ούτε η καταστροφή• ούτε η νίκη ούτε η ήττα. Από τεχνικής άποψης, κάθε φορά που σηκώνουμε το χέρι μας να «μπλοκάρουμε» ένα χτύπημα (μία μη-εφαρμόσιμη έννοια, καθώς το μπλοκ σταματάει τη ροή και στο αϊκίντο η ροή δε σταματάει ποτέ), μπορούμε να βρούμε την ευκαιρία να τρέψουμε μία αμυντική θέση σε χτύπημα. Η κατάσταση είναι πάντα ρευστή. Σας θυμίζει κάτι;\nΕπαφή με τον Αντίπαλο: κράτα τους φίλους σου κοντά και τους εχθρούς σου πιο κοντά. Εάν θέλεις να γνωρίζεις τι συμβαίνει με την κίνηση και την πρόθεση του «αντιπάλου» σου, πρέπει να έχει το σώμα σου κολλημένο πάνω τους, να συλλέξεις την πληροφορία και να είσαι σε απόλυτη σύνδεση μαζί του από την αρχή μέχρι το τέλος της τεχνικής. Επίσης, επιτρέπει την καλύτερη μόχλευση. Εξάλλου, η λέξη «σύγκρουση» ξεκινάει με το «συν», που σημαίνει «μαζί».\nΗ φύση της κίνησης: Kokyu. Η ζωή είναι ένας κύκλος. Αν και η ευθεία είναι ο συντομότερος δρόμος από το Α στο Β, είναι επίσης και ο πιο βαρετός. Επιπλέον, αν θέλετε να μετακινήσετε κάποιον, είναι πολύ πιο εύκολο αν τους βγάλετε πρώτα εκτός ισορροπίας με μία κυκλική κίνηση. Η κυκλική αυτή κίνηση λέγεται kokyu και βασίζεται στη φυσιολογία και τη φύση της κίνησης της αναπνοής.\nΦέρνοντας το σώμα στη θέση του: Η χρήση των όπλων. Θα πίστευε κανείς ότι είναι μάλλον απίθανο να εμπλακεί σε μία μάχη που περιλαμβάνει σπαθιά και ραβδιά (πόσο μάλλον ξύλινα), αν και ποτέ δεν μπορείς να είσαι υπερβολικά σίγουρος. Παρόλα αυτά, τα όπλα αποτελούν τη βάση του αϊκίντο. Ο λόγος είναι ότι τοποθετώντας τα χέρια στη λαβή του σπαθιού ή του ραβδιού και πέρνοντας θέση hamni, έχετε λάβει αυτόματα τη σωστή στάση για την εκτέλεση των περισσότερων κινήσεων και τεχνικών. Επιπλέον, το άοπλο αϊκίντο βασίζεται στην πραγματικότητα στις φόρμες των όπλων και η διαδικασία της εξάσκησης των όπλων αποκαλύπτει πολλά για το περιεχόμενο των τεχνικών του Αϊκίντο. Αυτό είναι ένα από τα πιο συναρπαστικά μυστικά του αϊκίντο, που περιμένει να αποκαλυφθεί.\nΤο πάτωμα είναι φίλος σας: Περνάτε τον περισσότερο χρόνο γονατιστοί στο έδαφος, πέφτοντας στο έδαφος, κυλώντας στο έδαφος… η λίστα συνεχίζεται. Φαίνεται αστείο στην αρχή. Με το χρόνο αυτό βελτιώνεται και γίνεται με περισσότερη χάρη. Ποτέ δεν το συνηθίζεις πλήρως, αν και μπορεί να καταλήξεις να πείσεις τον εαυτό σου ότι το να είσαι στο έδαφος είναι η φυσική σου θέση. Ο σκοπός είναι να μάθεις να ξανασηκώνεσαι.\nΤο αϊκίντο είναι περίεργο πράγμα. Πρόσφατα, παρακολουθούσα δύο ανθρώπους που φαινόταν να είναι αρκετά πεπειραμένοι στις πολεμικές τέχνες, να το θάβουν στο Youtube. Έλεγαν πως είναι αναποτελεσματικό, χορογραφημένο και γενικά το τελευταίο πράγμα που θα ήθελες να κάνεις σε μία πολεμική κατάσταση. Ένας κοντινός φίλος, αφού το εξάσκησε μία δεκαετία, πήρε τη μαύρη ζώνη και τελικά συνέχισε με πυγμαχία σε μία κίνηση αυτοπαραπλάνησης, πρόσφατα έφερε στην προσοχή μου ένα συμβάν που ένας γνώστης του αϊκίντο μπήκε σε ένα ρινγκ του ΜΜΑ (αγώνες σε κλουβιά που επιτρέπονται σχεδόν τα πάντα) και τις έφαγε. Όλα αυτά είναι μάλλον αλήθεια.\nΤαυτόχρονα, αυτό που βλέπεις δεν είναι αυτό που παίρνεις. Στον ανεκπαίδευτο, το αϊκίντο είναι μία στημένη σειρά ασκήσεων σε ζευγάρια, που απαιτούν τη συνεργασία όλων και προσφέρουν ελάχιστα ή και τίποτα σε καταστάσεις μάχης, τουλάχιστον σε σχέση με την πυγμαχία ή το ΜΜΑ. Υπάρχουν βασικοί λόγοι για αυτό:\nΠρώτον και κυριότερο, εάν ο «επιτιθέμενος» δε συνεργαστεί με το να «πέσει», θα χρειαστεί να αποχαιρετήσουν κάποια ζωτικά τους όργανα, όπως τον καρπό, τον αγκώνα, το λαιμό, την πλάτη κ.ο.κ.. Επομένως, η χορογραφία δεν είναι απλά χρήσιμη, είναι απαραίτητη όταν κάποιος θέλει έναν παρτενέρ με τον οποίο μπορεί να κάνει προπόνηση και την επόμενη μέρα.\nΔεύτερον, το αϊκίντο στην πραγματικότητα δεν είναι πολεμική τέχνη. Έιναι πολεμική διεργασία. Αυτό σημαίνει ότι αντί να μπούμε σε έναν μία διαδικασία αντιπαράθεσης με τη χρήση γροθιάς, κλωτσιάς και πνιγμού, προτιμάμε να βρεθούμε απλά στη σωστή θέση, έχοντας μετά την επιλογή να χτυπήσουμε, να κλειδώσουμε, να πετάξουμε ή απλά να φύγουμε. Η αλήθεια είναι ότι ο μέσος αϊκιντόκα δεν εξασκείται στις γροθιές και τις κλωτσιές, αν και πιστεύω ακράδαντα ότι αυτό θα έπρεπε να συμβαίνει. Όποιος πιστεύει όμως ότι αυτό καθιστά το αϊκίντο λιγότερο αποτελεσματική πολεμική τέχνη, απλά δεν μπορεί να αποκωδικοποιήσει το εύρος επιλογών και την ανωτερότητα που δίνει το να είσαι στο σωστό μέρος τη σωστή στιγμή σε σχέση με μία δυνατή γροθιά ή κλωτσιά.\nΤρίτον, φαίνεται πώς υπάρχουν 3 κατηγορίες ασκούμενων στο αϊκίντο:\nΑυτοί που πιστεύουν ότι στο δρόμο θα λειτουργήσει όπως λειτουργεί και στο dojo, αν και δεν έχουν την παραμικρή ιδέα για το πώς να κάνουν ζημιά σε έναν μη-συνεργάσιμο αντίπαλο (δηλαδή ασκώντας τα χτυπήματα, τις γροθιές και τις κλωτσιές τους, ιδιαίτερα σε ζωτικά σημεία, αν υποθέσουμε ότι μπορούν να βρεθούν σε πλεονεκτική θέση σε σχέση με τον αντίπαλο).\nΑυτή είναι μάλλον η πλειοψηφία των ασκούμενων και αποτελείται από όσους δε θεωρούν πραγματικά το αϊκίντο μέθοδο αυτο-άμυνας και επομένως δεν ενδιαφέρονται για την εφαρμογή του σε μαχητικές καταστάσεις.\nΗ τρίτη κατηγορία είναι οι πεπειραμένοι μαθητές, οι οποίοι με τη σειρά τους ανήκουν σε δύο υποκατηγορίες: όσους καταλαβαίνουν και μπορούν να αποκωδικοποιήσουν το πώς η πολεμική διαδικασία είναι ανώτερη από την πολεμική τέχνη και να το εφαρμόσουν, και όσους δεν το καταλαβαίνουν.\nΥπόθεση και ελπίδα μου είναι ότι εάν ασκείστε το αϊκίντο, ανεξάρτητα από την εμπειρία και το βαθμό, το άρθρο αυτό θα κινήσει την περιέργειά σας ή θα επιβεβαιώσει κάτι που πιθανόν να γνωρίζετε ήδη: εάν είστε ηγετικό στέλεχος, θα βλέπετε ήδη τις εφαρμογές στην ηγεσία των αρχών 1 έως 10• εάν είστε Σύμβουλος Ηγετικότητας, θα αναζητήσετε περισσότερες πληροφορίες για αυτήν τη συναρπαστική πολεμική τέχνη και τους τρόπους με τους οποίους μπορεί να σας ενδυναμώσει στο ρόλο σας μέσω της αφοσίωσης, της ανθεκτικότητας και του ρυθμού.\nExecutive Coach | Ψυχοθεραπευτής | Οργανωτικός Σύμβουλος | Συγγραφέας | Μουσικός\nBudo: Teachings of the Founder of Aikido: Morihei Ueshiba\nTraditional Aikido & Takemusu Aikido (Volumes 1 to 4): Morihiro Saito\nMutual Mindfulness: Nlp & Aikido, the Study of the Universal Principles of Excellence: Paddy Bergin (Foreward: Andy Hathaway)\nTakemusu Aikido: A Martial Artist's Journey of Discovery in Aikido: Tony Sargeant\nDynamic Aikido: Gozo Shioda\nSynchronicity: An Acausal Connecting Principle: Carl G. Jung\nhttps://evolution-dojo.com/blog: Angelos Skembris\nCoaching for Impact: The Evolution of Leadership: Vassilis Antonas


Βασικά στοιχεία του εγκεφάλου: νευροχημικά, θυμηθείτε πρώτα το φιλί | Ανταμοιβή Ίδρυμα\nΒασικά στοιχεία του εγκεφάλου Νευροχημικά\nΘυμηθείτε το πρώτο σας χαρούμενο φιλικό φιλί;\nΌπου η πρώτη σας ρομαντική συνάντηση έγινε, οι πιθανότητες είναι να θυμάστε τα πάντα γι 'αυτό ... τον τόπο, τις μυρωδιές, τη γεύση, αυτό που φορούσατε, το αίσθημα της ανάμειξης των χειλιών, τη μουσική που παίζει και την αίσθηση οικειότητας και ελπίδας για το μέλλον. Μάλλον συνέβη όταν ήσασταν έφηβος. Είναι διασκεδαστικό να είσαι ρομαντικό για αυτό το ντεμπούτο, αλλά ξέρατε ότι ήταν καταρράκτες νευροχημικών στον εγκέφαλό σας που παρείχαν την εμπειρία;\nΔεν θα απομακρυνθεί από το μυστήριο της αγάπης για να το ξέρει αυτό, αλλά θα μας βοηθήσει να καταλάβουμε γιατί μερικά συναισθήματα και εμπειρίες είναι τόσο ισχυρές και σχηματίζουν τέτοιες μόνιμες αναμνήσεις.\nΤι συνέβη τότε; Στην πρώτη ματιά του αντικειμένου της επιθυμίας μας, η καρδιά μας χτύπησε λίγο πιο γρήγορα και ίσως έχουμε «λάμψει» περισσότερο ή αρχίσαμε να τα πιούμε. Αυτή ήταν η κατάσταση διέγερσης που πυροδότησε αδρεναλίνη. Η πρόβλεψη της ευχαρίστησης και της ανταμοιβής που μας οδήγησε να συνεργαστούμε με κάποιον νέο, προκλήθηκε από τη νευροχημική ντοπαμίνης. (Αυτή η σύνδεση βίντεο είναι μια συνέντευξη με τους ειδικούς που ανακάλυψαν τις επιθυμητές και αρετές πτυχές της επιθυμίας που προκαλείται από την ντοπαμίνη.) Η ντοπαμίνη συμβάλλει στην ενσωμάτωση της μνήμης ενός συναισθηματικού γεγονότος, ειδικά εάν συνεχίζουμε να σκέφτομαι ή να μιλάμε γι 'αυτό. Οι έφηβοι παράγουν περισσότερη ντοπαμίνη από τους ενήλικες ή τα παιδιά και είναι πιο ευαίσθητοι σε αυτό.\nΟι ευχάριστες αισθήσεις του φιλού και της αγκαλιάς θα προέρχονταν από την πλημμύρα του οπιοειδή στο κέντρο ανταμοιβής που θα είχε φτάσει αμέσως μετά την ντοπαμίνη. Και πάλι, όπως και με την ντοπαμίνη, οι έφηβοι παράγουν περισσότερα οπιοειδή από τους ενήλικες ή τα παιδιά.\nΤο αίσθημα του δεσμού και της εμπιστοσύνης που έρχεται όταν αφήνουμε κάποιον να είναι στενός ή οικείος είναι από ωκυτοκίνης. Εάν αισθανθήκατε ικανοποιημένοι και ικανοποιημένοι από τη σκέψη ότι βρήκατε έναν πιθανό σύντροφο, πιθανότατα προκλήθηκε από τα αυξημένα επίπεδα σεροτονίνης στον εγκέφαλο. Λειτουργεί όταν αισθανόμαστε ικανοποιημένοι ή μια αίσθηση θέσης στην κοινωνική ιεραρχία, όπως το να βρεθεί κάποιος που αγαπάει, την ευκαιρία να γίνει ζευγάρι. Οποιαδήποτε κεφαλαλγία ή πόνοι θα εξαφανίζονταν ως ενδορφίνες κλώτσησε για να καλύψει τον πόνο.\nΘα έχετε θυμηθεί αυτό το συναισθηματικό γεγονός τόσο καλά, επειδή στον αρχέγονο εγκέφαλό σας, ήταν ένα γεγονός που αλλάζει τη ζωή. Θα έχει σφυρηλατήσει ένα ισχυρό μονοπάτι μνήμης στον εγκέφαλό σας, υπενθυμίζοντας σας τα ευχάριστα συναισθήματα και σας ενθαρρύνει να επαναλάβετε τη συμπεριφορά ξανά και ξανά.\nΕάν η αγαπημένη σας έρχεται ξανά σε επαφή και ήθελε μια ημερομηνία, η καρδιά σας θα είχε ξεπεράσει ξανά το ρυθμό μαζί με τον κύκλο των ευτυχισμένων νευροχημικών στην αναμονή της ευχαρίστησης και τις σκέψεις σας για ένα πιθανό ευτυχισμένο μέλλον μαζί.\nΕάν, ωστόσο, δεν ενδιαφερόταν πραγματικά για άλλη συνάντηση, θα είχατε πιθανώς παράγει κορτιζόλη, το νευροχημικό άγχος που συνδέεται επίσης με την κατάθλιψη. Το να σκέφτεσαι μανιακά για τον άνθρωπο ή την κατάσταση, αυτό που κάνατε ή δεν κάνατε, μπορεί να προέκυψε από την επίδραση χαμηλών επιπέδων σεροτονίνης. Αυτό βρίσκεται και στην ιδεοψυχαναγκαστική διαταραχή. Ο θυμός στην απογοήτευση του στόχου ή της επιθυμίας μας μπορεί να οδηγήσει σε διαταραχές της ψυχικής υγείας αν δεν μάθουμε να σκέφτομαι διαφορετικά την κατάσταση.\nΗ υπερβολική δόση ντοπαμίνης και η ανεπαρκής σεροτονίνη, οι νευροδιαβιβαστές των οδών «ευχαρίστησης» και «ευτυχίας» του εγκεφάλου, αντίστοιχα, επηρεάζουν τις διαθέσεις μας. Θυμηθείτε, ωστόσο, ότι η ευχαρίστηση και η ευτυχία δεν είναι το ίδιο πράγμα. Η ντοπαμίνη είναι ο νευροδιαβιβαστής «ανταμοιβής» που λέει στους εγκεφάλους μας: «Αυτό αισθάνεται καλά, θέλω περισσότερα». Ωστόσο, η υπερβολική σηματοδότηση της ντοπαμίνης οδηγεί στον εθισμό. Η σεροτονίνη είναι ο νευροδιαβιβαστής "ικανοποίησης" που λέει στους εγκεφάλους μας: "Αυτό αισθάνεται καλά. Εχω αρκετά. Δεν θέλω ή χρειάζομαι πια. "Ωστόσο, πολύ λίγη σεροτονίνη οδηγεί στην κατάθλιψη. Στην ιδανική περίπτωση, και οι δύο θα πρέπει να είναι σε βέλτιστη παροχή. Η ντοπαμίνη μειώνει τη σεροτονίνη. Και το χρόνιο άγχος οδηγεί και στα δύο.\nΤο να μαθαίνεις να είσαι ικανοποιημένος και να μην ψάχνεις για μια σταθερή εκτόξευση της διέγερσης είναι ένα βασικό μάθημα ζωής για μάθηση. Έτσι μάθουμε να διαχειριζόμαστε τις σκέψεις, τις φαντασιώσεις και τα συναισθήματά μας.\nΈνα βιβλίο της Loretta Breuning ονόμασε "Ευχάριστες συνήθειες ενός ευτυχισμένου εγκεφάλου"Και της δικτυακός τόπος προσφέρει μια διασκεδαστική εισαγωγή στα ευτυχισμένα και δυσαρεστημένα νευροχημικά μας.\n<< Νευροπλαστικότητα Σύστημα ανταμοιβής >>